
ACTA APOSTOLICAE SEDIS 


ve COMMENTARIUM OFFICIALE 


= ACTA PII PP. XI 


LITTERAE ENCYCLICAE 


AD VENERABILES FRATRES PATRIARCHAS, PRIMATES, ARCHIEPI- 
S SCOPOS, EPISCOPOS, ALIOSQUE LOCORUM ORDINARIOS, PACEM ET 
COMMUNIONEM CUM APOSTOLICA SEDE HABENTES: DE SANCTO 
ie AUGUSTINO EPISCOPO HIPPONENSI ET ECCLESIAE DOCTORE, 
MILLESIMO ET QUINGENTESIMO AB EIUS OBITU EXEUNTE ANNO. 


es PIUS PP. XI 
VENERABILES FRATRES 
se SALUTEM ET APOSTOLICAM BENEDICTIONEM 


Ad salutem humani generis constitutae providenter Ecclesiae 
quod Christus Iesus usque adhuc adfuerit praesentissimus sitque 
in posterum adfuturus, nisi id rei naturae ac necessitati prorsus 
congrueret et divini Conditoris sponsione, quam in Evangelio 
legimus, niteretur, ex ipsis tamen Ecclesiae fastis satis superque 
constaret, quam nulla unquam errorum lues inquinarit, nulla 
labefecerit, quantumvis frequentium, filiorum defectio, nullae 
is impiorum hominum insectationes, vel ad atrocissima quaeque 
fa | productae, prohibuerint quominus, in iuvenilem quendam revo- 
cata vigorem, perpetuo reviresceret. Quodsi non una eademque 
: Dominus noster ratione, non una eademque via, instituti sui ad 
Sh omne aevum pertinentis et stabilitati consuluit et incrementa 
8 provexit, at praecipue in unaquaque aetate insignes suscitavit 
homines, qui, suo ingenio laboribusque suis, ad temporum rerum- 

que vices accommodatissimis, efficerent, ut de « potestate tene- 
brarum » cohibita ac devicta christianus populus identidem gaude- 
ret. Quem quidem divinae providentiae delectum multo, quam in 
plerosque, exquisitiorem liquet in Augustinum Tagastensem ceci- 
disse, qui, cum et lucerna super candelabrum posita et cuiusvis 
eversor haeresis et aeternae dux salutis aequalibus suis apparuis- 
set, non modo, saeculorum decursu, christifideles docere et conso- 
lari perrexit, verum nostra hac etiam aetate ad id summopere 
confert, ut fidei apud ipsos splendere veritas et divina item caritas 
flagrare ne desinat. Immo pervagata res est, Augustini scriptis, 
quod tam grandia sint, tam delectationis plena, haud paucos 
allici qui a Nobis dissident vel a fide omnino alieni videntur. Unde 
fit — cum in vertentem annum a beato maximi Episcopi et Do- 
ctoris obitu dies quindecies saecularis auspicato incidat — ut ad 
eius agendam celebrandamque memoriam fere ubique gentium 
christifideles exardescant et praeclara admirationis pietatisque 
apparent atque edituri sint testimonia. Itaque, Apostolico officio 
et incredibili quadam animi voluptate permoti, communi Nos 
eiusmodi praeconio cum deesse nolimus, tum vos omnes, Venera- 
biles Fratres, et clerum populumque cuiusque vestrum hortamur, 
gratias caelesti Patri Nobiscum singulares agatis, quod tot tam- 
que ingentibus Ecclesiam suam beneficiis per Augustinum locu- 
pletarit, qui ex impertita sibi divinorum ubertate munerum tan- 
tum lucri et fecit ipse et in catholicorum universitatem derivavit. 
Quos quidem hodie decet non tam de viro gloriari, ad corpus 
Christi mysticum quasi prodigialiter olim adiuncto, quo, histo- 
riae iudicio, maiorem celsioremque ubique terrarum paene nul- 
lum ante actae aetates tulere, quam eius imbuere se atque alere 
doctrina vitaeque exempla sanctissimae persequi. 

Laudari Augustinum, vel a Romanis Pontificibus, desitum 
nunquam est in Ecclesia Dei. Sanctum nimirum Episcopum adhue 
viventem Innocentius I amicum sibi carissimum salutabat, * 
efferebatque litteras, quas ab ipso ab eiusque amatoribus episco- 
pis quattuor acceperat: « litteras plenas fidei, totoque religionis 


1 Innocentius Aurelio et Augustino episcopis: epist. 184 inter augustinianas. 

catholicae vigore firmatas».* Augustinum autem paulo ante 
vita functum Caelestinus I contra adversarios magnificis -hisce 
verbis defendit: « Augustinum sanctae recordationis virum pro 
vita sua atque meritis in nostra communione semper habuimus, 
nec umquam hunc sinistrae suspicionis saltem rumor aspersit: 
quem tantae scientiae olim fuisse meminimus, ut inter magistros 
optimos etiam ante a meis semper decessoribus haberetur. Bene 
ergo de eo omnes in communi senserunt, utpote qui utique cun- 
ctis et amori fuerit et honori ».* Gelasius I Hieronymum una simul 
et Augustinum praedicabat « ecclesiasticorum lumina magistro- 
rum »;* et Hormisdas ad Possessorem episcopum consulentem 
haec rescripsit sane gravissima: « De arbitrio tamen libero et gratia 
Dei, quod Romana, hoc est catholica, sequatur et asseveret Eccle- 
sia, licet in variis libris beati Augustini, et maxime ad Hilarium et 


- Prosperum, possit cognosci, tamen in scriniis ecclesiasticis expressa 


capitula continentur ».* Testimonium vero haud dissimile Ioan- 
nes II edidit, adversus haereticos ad Augustini opera provocando: 
«cuius doctrinam — aiebat — secundum praedecessorum meo- 
rum statuta, Romana sequitur et servat Ecclesia ».° Ecquis enim 
ignorat, per eas quae Augustini obitum excepere propius aetates, 
quam penitus in eius doctrina Romani Pontifices, ut, exempli 
causé, Leo Magnus, ut Gregorius Magnus, versati essent? Qui 
quidem sanctus Gregorius, tam de se modeste sentiens quam de 
Augustino honorifice, ad Innocentium Africae praefectum scri- 
bebat: «Si cupitis delicioso pabulo saginari, beati Augustini pa- 
triotae vestri opuscula legite et ad comparationem siliginis illius 
nostrum furfurem ne quaeratis ».* Atque in comperto est, Hadria- 
num I saepe Augustini locos afferre consuevisse, quem « egre- 


1 Innocentius Aurelio, Alypio, Augustino, Evodio et Possidio episcopis: epist. 183, 
n. 1 inter augustinianas. 

2 Caelestinus Venerio, Marino, Leontio, Auxonio, Arcadio, Filtanio et ceteris 
Galliarum episcopis: epist. 21, c. 2, n. 3. 

® Gelasius universis episcopis per Picenum, circa fin. 

* Hormisdas, epist. 70, ad Possessorem episcopum. 

5 Johannes II, epist. olim 3, ad quosdam Senatores. 

® Registrum epistolarum, lib. X, epist. 37, ad Innocentium Africae praefectum. 

gium doctorem » appellabat;* constat item, Clementem VIII ad 
difficiles controversias inlustrandas et Pium VI, in Constitu- 
tione Apostolica « Auctorem fidei », ad ambages damnatae Pisto- 
riensis Synodi nudandas, Augustini auctoritate usos fultosque 
esse. — Hoe praeterea in Episcopi Hipponensis honorem vertit, 
quod haud semel in Conciliis ipsa eius verba ad catholicam veri- 
tatem definiendam congregati legitime Patres adhibuere: quo in 
genere Concilia Arausicanum II ac Tridentinum commemorare 
satis esto. —- Atque, ut ad iuventutis Nostrae annos respiciamus, 
placet heic verba referre et quasi animo periucunde volutare, 
quibus immortalis memoriae decessor Noster Leo XIII, postquam 
de illis mentionem fecerat qui Augustino aetate antecessissent, 
praestita ab ipso christianae philosophiae adiumenta dilaudavit : 
«Sed omnibus veluti palmam praeripuisse visus est Augustinus, 
qui ingenio praepotens, et sacris profanisque disciplinis ad plenum 
imbutus, contra omnes suae aetatis errores acerbissime dimicavit 
fide summa, doctrina pari. Quem ille philosophiae locum non 
attigit; imo vero quem non diligentissime investigavit, sive cum 
altissima fidei mysteria et fidelibus aperiret et contra adversa- 
riorum vesanos impetus defenderet; sive cum, Academicorum aut 
Manichaeorum commentis deletis, humanae scientiae fundamenta 
et firmitudinem in tuto collocavit, aut malorum, quibus premun- 
tur homines, rationem et originem et causas est persecutus ? »? 

Verum, priusquam rem Nobis propositam pressius aggredia- 
mur, animadverti ab omnibus volumus, laudes, quibus veteres 
scriptores nostrum ornarunt, amplissimas, recte esse intellegen- 
das, non ita scilicet — quemadmodum, nonnulli, catholici sensus 
expertes, censuerunt — ut Augustini loquentis auctoritas supre- 
mae ipsi Ecclesiae docentis auctoritati anteferatur. 


O quam «mirabilis Deus in sanctis suis! »* A quo tributam 
sibi misericordiam Augustinus vocibus ex interiore grati amantis- 


' Hadrianus I, epist. 83, episcopis per universam Spaniam commorantibus; cf. 
epist. ad Carolum regem de imaginibus, passim. 

2 Encycl. Aeterni Patris. 

* Ps. LXVII, v. 36. 

simique animi veluti recessu expromptis in suo Confessionum 
libro declaravit vehementerque extulit. Providentissimo enim 
adspirante Deo, eundem vix puerum pia Monica caritate Christi 
adeo incendit, ut ipse dicere aliquando potuerit: « Quoniam hoc 
nomen secundum misericordiam tuam, Domine, hoc nomen Sal- 
vatoris mei Filii tui, in ipso adhuc lacte matris, tenerum cor meum 
praebiberat et alte retinebat; et quidquid sine hoc nomine fuis- 
set, quamvis litteratum et expolitum et veridicum non me totum 
rapiebat ».* Adulescens vero, cum a matre abesset ethnicosque 
magistros audiret, ea de causa sivit Altissimus ut, de pristina 
remittens pietate, vuluptatibus corporis infeliciter serviret seque 
in Manichaeorum laqueos indueret, quorum sectam novem ferme 
secutus est annos, ut scilicet, qui Gratiae Doctor futurus esset, is 
experiundo disceret et posteritati traderet, quanta animus vel nobi- 
lissimus imbecillitate ac fragilitate laboret, nisi christianae insti- 
tutionis praesidio et assiduitate precum in via virtutis firmetur, 
per eam potissimum iuvenilem aetatem, cum et spiritus erroribus 
facilius allicitur ac delenitur, et primis sensuum motibus pertur- 
batur animus; itemque idcirco sivit, ut ipso usu perciperet noster, 
quam miser ille sit, qui creatis rebus explere se atque exsatiare 
contendit, quemadmodam ipsemet serius coram Domino aperte 
fassus est: « Nam tu semper aderas misericorditer saeviens, et 
amarissimis aspergens offensionibus omnes illicitas iucunditates 
meas, ut ita quaererem sine offensione iucundari, et ubi hoc pos- 
sem non invenirem quidquam, praeter te, Domine ».* Cur igitur 
Augustinus sibi ipsi a caelesti Patre relinqueretur, cui quidem 
fletibus precibusque Monica instaret, ilud matrumfamilias exem- 
plum, quae, per suam animi aequitatem lenitatemque, per suam 
perpetuam divinae misericordiae implorationem, tandem li- 
quando pervincunt ut ad bonam frugem suos liberos revocent? 
Neque enim fieri poterat ut tot filius lacrimarum periret;* ad 
rem ita noster: « Et in eisdem etiam libris quod de mea conver- 


Confess., lib. III, c. 4, n. 8. 
2 Confess., lib. Il, c. 2, n. 4. 
* Confess., lib. III, c. 19, n. 91. 

sione narravi, Deo me convertente ad eam fidem, quam miser- 
rima et furiosissima loquacitate vastabam, nonne ita narratum 
esse meministis, ut ostenderem me fidelibus et quotidianis matris 
meae lacrymis ne perirem fuisse concessum? »* Itaque Augustinus 
ab Manichaeorum haeresi sensim abalienari et quasi numinis 
afflatu impulsuque Mediolanum duci Ambrosio Episcopo obvius; 
« paulatim » Dominus « manu mitissima et misericordissima per- 
tractans et componens cor »* eius, efficere, ut sapientissimis Am- 
brosii sermonibus ad credendum in catholicam Ecclesiam inque 
Bibliorum veritatem adduceretur; iam tum Monicae filius, etsi 
sollicitudinibus vitiorumque illecebris nondum exsolutus, reti- 
nere tamen firmiter, viam salutis non esse divina providentia posi- 
tam nisi in Christo Domino nostro atque in Scripturis Sacris, 
quarum una catholicae Ecclesiae auctoritas veritatem sponderet. * 
Verum o quam difficilis quamque laboriosa plena hominis, iam du- 
dum de recta aberrantis, mutatio! Cupiditatibus enim ille concita- 
tionibusque animi serviebat adhuc, has ad cohibendas haud satis 
potens; tantumque aberat ut necessarias sibi vires saltem ex 
platonicorum de Deo deque rebus creatis doctrina hauriret, ut, 
contra, miserias suas maiore quoque miseria, scilicet superbia, 
cumulasset, nisi ab Apostoli Pauli Epistolis aliquando didicisset, 
qui velit christiane vivere, oportere eum humilitatis fundamento 
divinaeque gratiae auxilio niti. lamque — rem commemoramus 
cuius narrationem repetere nemo queat quin se a lacrimis absti- 
neat — de praeteritae vitae dolens admissis exemploque tot chri- 
stifidelium permotus, qui vel omnium rerum iacturam facerent 
ut «unum... necessarium» lucrarentur, divinae misericordiae, 
quae ipsum suaviter insequebatur, tum denique manus dedit, 
cum, inter orandum, subita illa voce perculsus est « tolle et lege »; 
qui cum Epistolarum codicem prope positum aperuisset, illud 
ante oculos eius, caelestibus interea gratiis animum efficienter 
impellentibus, cecidit: « Non in comessationibus et ebrietatibus, 


‘ De dono perseverantiae, c. 20, n. 53. 
2 Confess., lib. VI, c. 5, n. 7. 
> Confess., lib. VII, c. 7, n. 11. 

non in cubilibus et impudicitiis, non in contentione et aemulatione; 
sed induite Dominum Iesum Christum, et carnis providentiam 
ne feceritis in concupiscentiis ». Quo ex horae momento Augu- 
stinum, eo usque donec animam edidit, totum Deo deditum fuisse, 
in comperto est. 


Brevi sane apparuit, quale et ad quam inlustria facinora « vas 
electionis » sibi Dominus in Augustino comparasset. Qui, sacer- 
dotio initiatus posteaque episcopatu Hipponensi auctus, non tam 
Africae christianae quam Ecclesiae universae lumen praeferre 
copiosae doctrinae suae suique apostolatus beneficia impertire 
coepit. Meditari igitur ille Biblia sacra, diu multumque preces 
Domino adhibere — quarum significationes vocesque in eius libris 
adhué resonant —, Patrum Doctorumque opera, qui eum anteces- 
serant quosque demisso venerabatur animo, intentius perlegere, ut 
cotidie magis revelatas a Deo veritates introspiceret et calleret. 
Licet enim posterior sanctis illis viris succederet, qui splendidis- 
sima veluti sidera catholico nomini illuxerant, ut Clemens Romanus, 
exempli caus4, et Irenaeus, ut Hilarius et Athanasius, ut Cypria- 
nus et Ambrosius, ut Basilius, Gregorius Nazianzenus et loannes 
Chrysostomus; licet eodem tempore, quo Hieronymus, esset, Augu- 
stinus tamen maximam humano generi admirationem adhuc com- 
movet ob subtilitatem gravitatemque sententiarum atque ob miram 
illam sapientiam, quam eius scripta, per diuturnum fere quinqua- 
ginta annorum spatium confecta et in vulgus edita, redolent. 
Quodsi arduum est, frequentissimas uberrimasque lucubrationes 
illas persequi, quae, cum ad omnia divinarum rerum capita, ad 
Bibliorum exegesim ad morumque disciplinam pertineant, tales 
quidem sunt, ut universas interpretes complecti et comprehen- 
dere vix queant, tamen cur non e tanta doctrinarum mole aliqua 
in lucem documenta vocemus, quae ad aetatem nostram accom- 
modatiora et christianae societati utiliora videantur? 

Atque primum, in eo vehementer Augustinus elaboravit, ut 
mortales omnes perdiscerent persuasumque haberent quis esset, 


* Confess., lib. VIII, c. 12, n. 29. 

idemque supremus, sibi praestitutus finis quaeque unice ad veri 
nominis beatitatem sibi via muniretur. Ecquis, rogamus, quan- 
tumvis levis ac futilis, hominem, tamdiu voluptatibus fruitum 
tamque praeclaris ad huius vitae commoda sibi comparanda 
instructum artibus, audire sine ulla animi commotione potuisset 
Deo confitentem: « Fecisti nos ad te, et inquietum est cor nostrum 
donec requiescat in te ? »* Quae quidem verba, cum totius sum- 
mam sapientiae complectantur, tum, una simul, et Dei erga nos 
caritatem et singularem hominis dignitatem et miserandam eorum 
condicionem qui ab Auctore suo abalienati vivunt, aptissime 
describunt. Certe, hac nostra potissimum aetate, qua mirabiles 
creatarum rerum naturae cotidie clarius patefiunt prodigialemque 
earum vim atque virtutem homo, quo est ingenio, in suam redigit 
potestatem, ad commoda sua, ad suam lautitiam oblectationem- 
que adhibiturus; hodie, inquimus, cum opera et artificia, quae 
aut intellectus aut illiberalis mortalium labor genuerit, in dies 
multiplicantur atque in omnes orbis terrarum partes incredibili 
quadam celeritate traiiciuntur; nimium quantum animus noster, 
se totum in res creatas abdendo, Creatorem obliviscitur, fluxa 
bona, neglectis aeternis; persequitur atque in privatum publicum- 
que detrimentum in suamque ipsius perniciem ea dona convertit, 
quae a benignissimo Deo idcirco accepit ut Christi regnum latius 
proferret suamque salutem proveheret. Iamvero, ne nos sinamus 
humano eiusmodi civilique cultu absorberi, qui ad corporea et 
ad sensuum voluptates totus intendit, christianae sapientiae prin- 
cipia scrutemur ac meditemur oportet, ab Episcopo Hipponensi 
tam apte proposita atque explanata: « Deus ergo naturarum 
omnium sapientissimus conditor et iustissimus ordinator, qui 
terrenorum ornamentorum maximum instituit mortale genus 
humanum, dedit hominibus quaedam bona huic vitae congrua, 
id est pacem temporalem pro modulo mortalis vitae in ipsa salute 
et incolumitate ac societate sui generis, et quaeque huic paci vel 
tuendae, vel recuperandae necessaria sunt, sicut ea quae apte ac 


1 Confess., lib. I, c. 1, n. 1. 

convenienter adiacent sensibus, lux, nox, aurae spirabiles, aquae 
potabiles, et quidquid ad alendum, tegendum, curandum ornan- 
dumque corpus congruit: eo pacto aequissimo, ut qui mortalis 
talibus bonis paci mortalium accommodatis recte usus fuerit, 
accipiat ampliora atque meliora, ipsam scilicet immortalitatis 
pacem, eique convenientem gloriam et honorem in vita aeterna 
ad fruendum Deo, et proximo in Deo: qui autem perperam, nec 
illa accipiat, et haec amittat ». * 

De constituto autem hominibus fine supremo cum noster 
loqui institisset, adiicere idem properat, quicumque ipsum assequi 
volunt, inane eorum coeptum esse evasurum nisi Ecclesiae catho- 
licae subiecerint sese modesteque paruerint, quae una sit divinitus 
nata ad lucem virtutemque animis conferendam, qua qui caret, 
necessario de recta deflectit et in salutis aeternae discrimen facile 
praeceps agitur. Etenim pro sua Deus benignitate nequaquam 
passus est, homines, quasi titubantes et caecos, ipsum anquirere: 
« quaerere Deum, si forte attrectent eum aut inveniant »;* at 
vero, depulsis ignorantiae tenebris, se per revelationem cogno- 
scendum praestitit errantesque ad paenitentiae officium vocavit: 
« Et tempora quidem huius ignorantiae despiciens Deus, nunc 
annuntiat hominibus ut omnes ubique paenitentiam agant».* Cum 
autem sacros scriptores suo spiritu afflavisset, Biblia et custo- 
dienda et authentice interpretanda Ecclesiae commisit, ab Uni- 
genito suo conditae; cuius quidem Ecclesiae divinam originem, 
inde ab initio, per patrata ab ipso Conditore Christo miracula 
ostendit ac comprobavit: « Sanati languidi, mundati leprosi; inces- 
sus claudis, caecis visus, surdis auditus est redditus. Homines illius 
temporis aquam in vinum conversam, saturata quinque millia 
quinque panibus, transita pedibus maria, mortuos resurgentes 
viderunt: ita quaedam corpori manifestiore beneficio, quaedam 
vero menti occultiore signo, et omnia hominibus maiestatis testi- 
monio consulebant: sic in se tune animas errantes mortalium 


1 De civitate Dei, lib. XIX, c. 13, n. 2. 
2 Act. Apost., XVII, 27. 
* Act. Apost., XVII, 30. 

divina commovebat auccoritas ». Esto, miraculorum frequentiam 
aliquantum, deinceps, remisisse; at qua alia de causa, quaesumus, 
nisi quia divinum tcstimonium ex ipsa prorsus mira fidei propaga- 
tione et societati, humanae, ad christianam de moribus doctri- 
nam, emendati-ne altius in dies eminebat? « Parumne consultum 
rebus humax.s arbitraris, — ita Augustinus, cum ad Ecclesiam 
Honoratum, amicum suum, .revocare studeret — quod nihil 
terrenum, nihil igneum, nihil denique quod corporis sensus at- 
tingit, pro Deo colendum esse, ad quem solo intellectu ambien- 
dum est, non pauci doctissimi disputant, sed imperitum etiam 
vulgus marium feminarumque in tam multis diversisque gentibus 
et credit et praedicat? quod continentia usque ad tenuissimum 
victum panis et aquae, et non quotidiana solum, sed etiam per 
contextos plures dies perpetuata ieiunia; quod castitas usque ad 
coniugii prolisque contemptum; quod patientia usque ad cruces 
flammasque neglectas; quod liberalitas usque ad patrimonia distri- 
buta pauperibus; quod denique totius huius mundi aspernatio 
usque ad desiderium mortis intenditur? Pauci haec faciunt, pau- 
ciores bene prudenterque faciunt: sed populi probant, populi 
laudant, populi favent, diligunt postremum populi: populi suam 
imbecillitatem, quod ipsa non possunt, non sine provectu mentis 
in Deum, nec sine quibusdam scintillis virtutis, accusant. Hoc 
factum est divina providentia per prophetarum vaticinia, per 
humanitatem doctrinamque Christi, per Apostolorum itinera, per 
martyrum contumelias, cruces, sanguinem, mortes, per sancto- 
rum praedicabilem vitam, atque in his universis digna rebus tantis 
atque virtutibus pro temporum opportunitate miracula. Cum igitur 
tantum auxilium Dei, tantum profectum fructumque videamus, 
dubitabimus nos eius Ecclesiae condere gremio, quae usque ad 
confessionem generis humani ab Apostolica Sede per successiones 
episcoporum, frustra haereticis circumlatrantibus, et partim 
plebis ipsius iudicio, partim conciliorum gravitate, partim etiam 
miraculorum maiestate damnatis, columen auctoritatis obtinuit? »* 


! De utilitate credendi, c. 16, n. 34. 
* De utilitate credendi, c. 17, n. 35. 


| 
| 

| 
| 

‘4 

i 

t 

| 


Acta Pit PP. XI 911 


Has profecto Augustini sententias, quibus nihil est vigoris gravi- 
tatisque usque adhuc detractum, plane confirmatas nemo non 
dixerit diuturno hoc quindecim saeculorum spatio, quorum qui- 
dem decursu Ecclesia Dei, etsi tam multis calamitatibus rerumque 
perturbationibus pressa, tot laniata haeresibus ac discidiis, tot 
afflicta suorum defectione atque indignitate filiorum, nihilo secius, 
Conditoris sui nixa promissis, cum circumiecta conciderent hu- 
mana, aliud ex alio, instituta, non modo sospes atque incolumis 
stetit, verum etiam, unaquaque aetate, praeterquam quod miris 
sanctitatis devotionisque vitae exemplis ornatior exstitit caritatis- 
que frequentissimis in christifidelibus acuit auxitque flammam, 
suorum praeterea missionalium martyrumque operd novos sibi 
populos adiunxit, quos penes inclita illa virginitatis laus et sacer- 
dotii atque episcopatus dignitas efflorescunt ac vigent; tam peni- 
tus, denique, gentes universas suo caritatis iustitiaeque spiritu 
imbuit, ut vel homines, a quibus neglegitur atque oppugnatur, 
facere non possint quin ab ea ipsa loquendi agendique rationem 
mutuentur. Recte igitur noster, Donatistis, qui veram Christi 
Ecclesiam ad quendam Africae angulum contrahere et coangu- 
stare auderent, cum obiecisset atque opposuisset universitatem 
seu, ut aiunt, catholicitatem Ecclesiae ad omnes homines perti- 
nentis divinae gratiae auxiliis adiuvandos ac muniendos, argu- 
mentationem per sollemnia illa verba concludebat: « Securus iudi- 
eat orbis terrarum »,* quorum lectio, haud ita pridem, animum 
praeclari cuiusdam nobilissimique viri ita pepulit, ut is in 
unicum Christi ovile ingredi haud diu multumque dubitarit. * 

Alte, ceteroqui, profitebatur noster, hanc Ecclesiae universae 
unitatem, itemque eius magisterii ab omni errore vacuitatem, 
non modo a non adspectabili Capite Christo Iesu proficisci, qui 
de caelo « gubernat corpus suum »* et per docentem Ecclesiam 
suam loquitur,* sed etiam ab adspectabili in terris capite, Romano 


' Contra epist. Parmeniani, lib. III, n. 24. 

2? H. NewMAn, Apologia, Edit. Londin. 1890, pp. 116-117. 
3 Enarrat. in ps. 56, n. 1. 

* Ibidem. 

Pontifice, qui, legitimo successionis iure, Petri Cathedram obtinet: 
haec enim successorum Petri series « ipsa est petra quam non vin- 
cunt superbae inferorum portae »,’ nosque iustissime in Ecclesiae 
gremio « tenet ab ipsa sede Petri apostoli, cui pascendas oves suas 
post resurrectionem Dominus commendavit, usque ad praesentem 
episcopatum successio sacerdotum ».* Itaque, cum Pelagiana 
invasisset haeresis eiusque asseclae per dolum ac fallaciam men- 
tes animosque fidelium conturbare niterentur, Patres Concilii 
Milevitani, quod inter alia, adspirante ac veluti duce Augustino, 
habitum est, disceptatas inter se quaestiones et confecta ad eas 
dirimendas decreta nonne Innocentio I probanda proposuere? 
Qui, rescribendo, ob religionis studium ob animumque Pontifici 
Romano deditissimum episcopos illos laudabat « scientes — 
inquiens — quod per omnes provincias de apostolico fonte peten- 
tibus responsa semper emanent; praesertim quoties fidei ratio 
ventilatur, arbitror omnes fratres et coepiscopos nostros, non- 
nisi ad Petrum, id est sui nominis et honoris auctorem referre de- 
bere, veluti nunc retulit vestra Dilectio, quod per totum mundum 
possit Ecclesiis omnibus in commune prodesse ».* Postquam igitur 
Romani Pontificis advérsus Pelagium Caelestiumque sententia 
perlata illue est, Augustinus, contionando apud populum, memora- 
bilia illa edidit: « Iam enim de hac causa duo concilia missa sunt 
ad Sedem apostolicam; inde etiam rescripta venerunt. Causa 
finita est, utinam aliquando finiatur error! »* Quae quidem verba, 
aliquantulum contracta, proverbii locum obtinuere: Roma locuta 
est, causa finita est. Atque haec alibi idem, postquam Zosimi 
Pontificis iudicatum rettulit, Pelagianos, ubicumque gentium 
erant, damnantis ac reprobantis: «In his verbis apostolicae Sedis 
tam antiqua atque fundata, tam certa et clara est catholica fides, ut 
nefas sit de illa dubitare christiano ».° Iamvero quisquis Ecclesiae 

1 Psalmus contra partem Donati. 

® Contra epist. Manichaei quam vocant fundamenti, c. 4, n. 5. 

* Innocentius Silvano, Valentino et ceteris qui in Milevitana synodo interfue- 
runt, epist. 182, n. 2 inter augustinianas. 


* Serm. 131, c. 10, n. 10. 
> Epist. 190, ad Optatum, c. 6, n. 23. 

obsequitur, quae ab divino Sponso caelestis gratiae divitias per 
sacramenta potissimum conciliandas accepit, is, boni instar Sama- 
ritani, in vulnera filiorum Adam oleum et vinum infundit, ut 
reos a culpa expiet, debiles atque infirmos roboret et probos deni- 
que ad sanctioris vitae institutum conformet. Demus utique, ali- 
quem Christi administrum officio suo deesse nonnunquam potuisse, 
at num idcirco, sua destituta efficacitate, Christi virtus iacebat? 
« Et ego dico — Episcopum Hipponensem audiamus — et omnes 
dicimus, quia iustos oportet esse tanti iudicis ministros: sint mini- 
stri iusti, si volunt; si autem noluerint esse iusti qui cathedram 
Moysi sedent, securum me fecit magister meus, de quo Spiritus 
eius dixit; Hic est qui baptizat ».1 Utinam obloquentem Augusti- 
num ii olim audissent omnes hodieque audirent, quotquot, Dona- 
tistarum more, causam alicuius sacerdotum lapsus praetexerunt, 
ut inconsutilem Christi vestem discinderent seque extra viam 
salutis miserrime deiicerent! 


Vidimus, quam noster demisse, etsi ingenio praepotens, se 
Ecclesiae docentis auctoritati subiiceret, quod donec fecisset, 
noverat ne transversum quidem unguem a catholica se doctrina 
discessurum. At praeterea, cum illud perpendisset: « Nisi credide- 
ritis, non intelligetis »,* probe didicerat, non modo, quotquot, 
fidei retinentissimi, Dei verbum supplici submissoque animo 
meditantur, eorum menti lumen superbis negatum hominibus de 
caelo praeferri, sed etiam sacerdotibus, quorum labia custodiant 
scientiam oportet,* id officii incumbere —cum res revelatas 
apte explanare ac tueri earumque christifidelibus sensum dare 
teneantur — ut, quantum Dei concessu unicuique licet, in fidei 
veritates alte introspiciant. Quapropter, increata ipse Sapientia 
instinctus, orando divinarumque mysteria rerum commentando, 
illue scribendo devenit, ut amplissimum splendidissimumque 
sacrae doctrinae veluti corpus posteritati reliquerit. Qui autem 


1 In Iohannis evang., tract. 5, n. 15. 
2 Isa1., VII, 9 (sec. LXX). 
8 MAL., II, 7. 

tam copiosa eiusmodi opera, Venerabiles Fratres, vel aliquantisper 
evolverit, ignorare is profecto non potest, quam acriter Hippo- 
nensis Episcopus eo animum appulisset ut in Dei ipsius cognitione 
proficeret. O quam recte Auctorem suum in rerum creatarum 
universitate ac temperatione agnovit, in eademque ut populus 
agnosceret sibi creditus, 0 quam scripsit contionatusque est effi- 
cienter: « Vox quaedam est mutae terrae — aiebat — species 
terrae. Attendis et vides eius speciem, vides eius fecunditatem, 
vides eius vires, quomodo concipiat semen, quomodo plerumque 
afferat quod non est seminatum: vides et consideratione tua tam- 
quam interrogas eam; et ipsa inquisitio interrogatio est. Cum 
autem inquisieris admirans et perscrutatus fueris, et magnam 
vim, magnam pulchritudinem, praeclaramque virtutem inveneris, 
quoniam apud se et a se habere hanc virtutem non posset, conti- 
nuo tibi venit in mentem, quia non potuit a se esse, nisi ab illo 
Creatore. Et hoc quod in ea invenisti, vox confessionis ipsius est, 
ut laudes Creatorem. Nonne considerata universa pulchritudine 
mundi huius, tamquam una voce tibi species ipsa respondet: Non 
me ego feci, sed Deus? »* O quotiens Conditoris sui absolutissimam 
perfectionem, pulchritudinem, bonitatem, aeternitatem, immuta- 
bilitatem potentiamque luculentissimis extulit verbis, tametsi 
recolere non desinebat, verius cogitari Deum quam dici veriusque 
esse quam cogitari,*? illudque Creatori nomen imprimis convenire, 
quod sciscitanti Moysi a quo mitteretur, Deus ipse patefecit! * 
Verumtamen non in hoc noster acquievit, ut Dei naturam eatenus 
dumtaxat scrutaretur quoad sibi ‘solis humanae intellegentiae 
viribus licuisset, sed praestantissimi ingenii aciem, sacris praelu- 
centibus Litteris et Spiritu sapientiae duce, in maximum omnium 
mysterium intendit, quod tot Patres decessoresque sui, infinita pro- 
pemodum constantia miroque animorum ardore, ab nefariis hae- 
reticorum oppugnationibus vindicarant: dicimus adorandam Patris 
et Filii et Spiritus Sancti in unitate divinae naturae Trinitatem. 


' Enarrat. in ps. 144, n. 13. 
2 De Trinitate, lib. VII, c. 4, n, 7. 
5 Enarrat. in ps. 101, n. 10. 


| 
| 
| 


Acta Pii PP. XI 215 


Superna enim luce perfusus, de hoc catholicae fidei capite ac 
fundamento tam alte subtiliterque disseruit, ut, qui eum econse- 
cuti sunt aetate Doctores, iam satis iisdem quodammodo fuerit 
ex Augustini lucubrationibus haurire unde solida illa divinarum 
rerum monumenta conficerent, in quae nullo non tempore depra- 
vatae humanae rationis tela, mysterium hoc omnium intellectu 
difficillimum detrectantis, irrito conatu iacta sunt. Atque huc 
Hipponensem Antistitem inducamus docentem: «ea dici proprie 
in illa Trinitate distincte ad singulas personas pertinentia, quae 
relative dicuntur ad invicem, sicut Pater et Filius, et utriusque 
Donum, Spiritus sanctus: non enim Pater Trinitas, aut Filius 
Trinitas, aut Trinitas Donum. Quod vero ad se dicuntur singuli, 
non dici pluraliter tres, sed unum ipsam Trinitatem: sicut Deus 
Pater, Deus Filius, Deus Spiritus sanctus; et bonus Pater, bonus 
Filius, bonus Spiritus sanctus; et omnipotens Pater, omnipotens 
Filius, omnipotens Spiritus sanctus: nec tamen tres dii, aut tres 
boni, aut tres omnipotentes; sed unus Deus, bonus, omnipotens 
ipsa Trinitas; et quidquid aliud non ad invicem relative, sed ad se 
singuli dicuntur. Hoc enim secundum essentiam dicuntur, quia 
hoc est ibi esse quod magnum esse, quod bonum esse, quod sapien- 
tem esse, et quidquid aliud ad se unaquaeque ibi persona, vel 
ipsa Trinitas dicitur ».* Prolata haec quidem subtiliter ac presse: 
similitudinibus tamen utitur ille aptissimis, unde mysterium aliquo 
pacto intellegamus, ut, exempli caus&, quando Trinitatis imagi- 
nem considerat, redditam in hominis anima quae ad sanctitatem 
progreditur, quaeque, cum sit Dei memor, tum cogitat ipsum ac 
diligit: ita ut aliquantulum inspiciamus quomodo Verbum a Patre 
gignatur, « qui omnia quae substantialiter habet in coaeterno sibi 
Verbo suo dixit quodam modo »,* et quomodo Spiritus sanctus a 
Patre Filioque procedat, qui «communem, qua invicem se dili- 
gunt Pater et Filius, nobis insinuat caritatem ».* Monet deinde 
Augustinus, ut hane Dei imaginem in nobis clariorem pulchrio- 


! De Trinitate, lib. VIII, prooem., n. 1. 
2 De Trinitate, lib. XV, c. 21, n. 40. 
3 De Trinitate, lib. XV, c. 17, n. 27. 

remque cotidie, usque ad vitae exitum, reddamus, qui cum adve- 
nerit, iam divira in nobis insita imago « ipsa perficietur visione, 
quae tunc erit post iudicium facie ad faciem, nunc autem proficit 
per speculum in aenigmate ».* Nec fieri unquam poterit quin 
satis Hipponensem Doctorem admiremur, Unigeniti Dei humana 
carne induti mysteria explanantem, expressisque verbis — quae 
8. Leo Magnus in epistola dogmatica ad Leonem augustum attulit 
— postulantem ut «agnoscamus geminam substantiam Christi, 
divinam scilicet, qua aequalis est Patri, humanam, qua maior 
est Pater. Utrumque autem simul, non duo, sed unus est Christus: 
ne sit quaternitas non Trinitas Deus. Sicut enim unus est homo 
anima rationalis et caro, sic unus est Christus, Deus et homo ». * 
Sapienter igitur fecit Theodosius iunior cum imperavit, ut, nulla 
non adhibita reverentiae testificatione, ad Ephesinum Concilium 
noster arcesseretur, ubi protrita est Nestoriana haeresis; verum- 
tamen inopinatus Augustini obitus prohibuit, quin ad coeuntium 
Patrum voces vox illa vehemens ac valida accederet, in haereti- 
cum hominem exsecratura, qui Christum, ut ita dicamus, divi- 
dere, divinamque Beatissimae Virginis maternitatem impugnare 
ausus esset. * Neque hoc loco praetereundum, etsi rem vix attin- 
gimus, regiam Christi dignitatem, quam sane ut tueremur et 
christifidelibus colendam proponeremus, Encyclicas Litteras « Quas 
primas » exeunte Anno Sacro dedimus, haud semel ab Augustino 
in luce collocatam esse, quemadmodum ipsae comprobant lectio- 
nes ex eius scriptis excerptae, quas in Festi D. N. Iesu Christi 
Regis liturgiam inducere placuit. 

Nemo autem fortasse ignorat, de rerum eventorumque omnium 
abs Deo gubernatione quam mirifice ille — mundi historiam, 
universis usus adiumentis quaé sibi ex assiduo Bibliorum studio 
ex humanoque eorum temporum cultu suppeterent, uno veluti 
complexu perspiciens — in nobilissimo De Civitate Dei opere 
disputarit. Etenim in societatis humanae gradibus ac processi- 


' De Trinitate, lib. XIV, c. 19, n. 25. 
2 In Iohannis evang., tract. 78, n. 3. Cf. S. Leonis epist. 165, Testimonia, c. 6. 
° Ibidem; cf. Breviarium causae Nestorianorum et Eutychianorum, c. 5. 

bus, acriore ut erat iudicio, duas intuetur atque agnoscit civitates, 
quas condiderant « amores duo: terrenam scilicet amor sui usque 
ad contemptum Dei, caelestem vero amor Dei usque ad contem- 
ptum sui»,* Babylonem alteram, alteram MHierusalem, quae 
« permixtae sunt, et ab ipso exordio generis humani permixtae 
* non uno tamen eodemque exitu, 
quandoquidem Hierusalem cives cum Deo in perpetuum denique 
regnaturi, Babylonis asseclae crimina sua cum daemonibus in 


currunt usque in finem saeculi », 


aeternum expiaturi sunt. Quamobrem humanae consortionis 
historia nihil aliud pervestiganti Augustino apparet nisi descri- 
ptio quaedam effusae continuo in nos caritatis Dei, qui, caelestem 
civitatem, cuius initia posuit, per triumphos perque aerumnas, 
sic provehit, ut eius incrementis vel ipsas terrestris civitatis insa- 
nias ac flagitia servire iubeat, congruenter ad illud: « diligentibus 
Deum omnia cooperantur in bonum, iis, qui secundum proposi- 
tum vocati sunt sancti». * Dicendum propterea, stulte eos insi- 
pienterque facere, quotquot in aetatum decursu dumtaxat domi- 
nari arbitrantur aut caecae ludibria iocosque fortunae aut cupi- 
ditates ambitionesque praepotentium hominum aut perpetuos 
mentium animorumque motus ad fovendas naturales vires, ad 
artium progressiones, ad commoda huius vitae comparanda con- 
versos, cum, contra, nisi incremento Civitatis Dei, scilicet evan- 
gelicae veritati propagandae promovendaeque animarum saluti, 
rerum eventa non pareant, accommodate ad arcana quidem sed 
misericordiae plena illius consilia, « qui attingit a fine usque ad 
finem fortiter, et disponit omnia suaviter ».* Atque hance ut rem 
paulo diutius persequamur, inurere Augustinus turpitudinis no- 
tam, immo —aptius dixeris —ignitum stigma, Graecorum ac 
Romanorum paganitati, cuius desiderio religionis, quam pul- 
critudine, convenientia et suavitate praestantem haberent, non- 
nulli, vel nostris hisce temporibus, leves ac libidinosi scriptores 


' De civitate Dei, lib. XIV, c. 28. 
Enarrat. in ps. 64, n. 2. 

3 Rom., VIII, 28. 

* Sap., VIII, 1. 

perire visi sunt; idemque praeterea, qui suae aetatis cives Dei 
miserrime oblitos tam probe nosset, mordax interdum, nonnum- 
quam indignabundus, commemorare quicquid daemones coerci- 
tionis atque insulsitatis, quicquid atrocitatis et luxuriae, per 
falsum deorum cultum, in hominis vitam intulerant. Neque 
enim esse potest alicui salus in ea, quam terrestris Civitas sibi 
proponit ineptam quandam absolutionis perfectionisque imagi- 
nem: hanc enim aut fere nullus in se referet aut, si quis referat, 
inanis tantummodo fluxaeque is gloriae voluptatem consequetur. 
Laudat profecto noster priscos Romanos, qui « privatas res suas 
pro re communi, hoc est republica, et pro eius aerario contempse- 
runt, avaritiae restiterunt, consuluerunt patriae consilio libero; 
neque delicto secundum suas leges, neque libidini obnoxii: his 
omnibus artibus tamquam vera via nisi sunt ad honores, impe- 
rium, gloriam: honorati sunt in omnibus fere gentibus; imperii 
sui leges imposuerunt multis gentibus »:* at tamen, ut aliquanto 
inferius animadvertit, quid aliud per tot tantosque labores adepti 
sunt « praeter illum gloriae humanae inanissimum fastum, in quo 
perceperunt mercedem suam, qui eius ingenti cupidine arserunt, 
et ardentia bella gesserunt? »* Unde, ceteroqui, non sequitur, 
ut laetabiles inceptorum successus atque ipsum imperium, qui- 
bus Creator noster ad secreta providentiae suae consilia utitur, 
iis solum obtingant, qui caelestem Civitatem neglexerint. Deus 
enim « Constantinum imperatorem non supplicantem daemoni- 
bus, sed ipsum verum Deum colentem, tantis terrenis implevit 
muneribus quanta optare nullus auderet »,* et secundis fortunis 
partisque cumulate victoriis Theodosium frui voluit, qui « Eccle- 
siae se membrum esse magis quam in terris regnare gaudebat », * 
et, ab Ambrosio de caede Thessalonicensi obiurgatus, «sic egit 
paenitentiam, ut imperatoriam celsitudinem pro illo populus 
orans magis fleret videndo prostratam quam peccando timeret 


1 De civitate Dei, lib. V, c. 15. 
? Ibidem, c. 17, n. 2. 

Ibidem, c. 95. 

4 Ibidem, c. 26. 


Acta Pit PP. XI 219 


iratam ».? Iamvero, quamvis huius vitae bona nulli non conce- 
dantur, sive bonus is est, sive malus, itemque omnibus, honestis 
improbisve hominibus, calamitates incidere queant, tamen dubi- 
tare non licet, quin commoda atque incommoda in terris sic divi- 
nitus dispertiantur, prouti ad aeternam animarum salutem cau- 
samque interest caelestis Civitatis. Cum igitur principes ac recto- 
res populorum ab Deo idcirco potestatem habeant, ut, in suae 
cuiusque dicionis finibus, ad exsequenda divinae providentiae 
consilia operam suam, quasi socii, conferant, planum est, oportere 
eos, mentis oculis a praefinito altissimo hominibus fine nequa- 
quam deflexis, dum terrestri civium prosperitati consulunt, non 
modo nihil agere ac iubere, unde christianae iustitiae caritatis- 
que legibus aliquid obveniat detrimenti, sed etiam non caduca 
bona suis ad cognoscendum persequendumque reddere faciliora. 
« Neque enim nos — ita Hipponensis antistes — christianos quos- 
dam imperatores ideo felices dicimus, quia vel diutius imperarunt, 
vel imperantes filios morte placida reliquerunt, vel hostes reipu- 
blicae domuerunt, vel inimicos cives adversus se insurgentes et 
cavere et opprimere potuerunt. Haec et alia vitae huius aeru- 
mnosae vel munera, vel solatia, quidam etiam cultores daemo- 
num accipere meruerunt, qui non pertinent ad regnum Dei, quo 
pertinent isti: et hoc ipsius misericordia factum. est, ne ab illo 
ista, qui in eum crederent, velut summa bona desiderarent. Sed 
felices eos dicimus, si iuste imperant, si inter linguas sublimitez 
honorantium et obsequia nimis humiliter salutantium non extol- 
luntur, et se homines esse meminerunt; si suam potestatem ad 
Dei cultum maxime dilatandum maiestati eius famulam faciunt; 
si Deum timent, diligunt, colunt; si plus amant illud regnum 
ubi non timent habere consortes; si tardius vindicant, facile 
ignoscunt; si eamdem vindictam pro necessitate regendae tuen- 
daeque reipublicae, non pro saturandis inimicitiarum odiis exse- 
runt; si eamdem veniam non ad impunitatem iniquitatis, sed 
ad spem correctionis indulgent; si quod aspere coguntur plerum- 

que decernere, misericordiae lenitate et beneficiorum largitate 
compensant; si luxuria tanto eis est castigatior, quanto posset 
esse liberior; si malunt cupiditatibus pravis, quam quibuslibet 
gentibus imperare: et si haec omnia faciunt, non propter ardorem 
inanis gloriae, sed propter charitatem felicitatis aeternae: si pro 
suis peccatis, humilitatis et miserationis et orationis sacrificium 
Deo suo vero immolare non negligunt. Tales christianos impera- 
tores dicimus esse felices interim spe, postea re ipsa futuros, cum 
id, quod exspectamus, advenerit ».* Species haec quidem ac forma 
christiani principis, qua nullam nobiliorem ac perfectiorem inve- 
neris: ipsam tamen haud ille induat atque exprimat, qui, saepe 
hebeti, animi saepius obcaecatae concitationibus, humanae sapien- 
tiae confidit, sed is tantummodo, qui, doctrina conformatus evan- 
gelica, didicit, sese reipublicae praeesse, divinae congruenter 
temperationi, scilicet optime feliciterque, non posse, nisi in medul- 
lis sibi haereat iustitia cum caritate animique demissione coniun- 
cta: « Reges gentium dominantur eorum: et qui potestatem habent 
super eos benefici vocantur. Vos autem non sic: sed qui maior est 
in vobis, fiat sicut minor: et qui praecessor est, sicut ministrator ». * 
Itaque cum misere ii omnes decipiantur quotquot Civitatis sta- 
tum ita ordinant, quasi nulla supremi hominum finis, nulla recti 
bonorum huius vitae usus habenda sit ratio, tum alii satis multi 
errant, qui censent, leges reipublicae regundae hominumque 
generi provehendo ad illius praecepta quadrare non posse, qui 
edixit: « Caelum et terra transibunt, verba autem mea non transi- 
bunt »:* Christi Iesu, inquimus, qui Ecclesiam suam praeclara 
illa atque immortali ornavit muniitque constitutione, quam tot 
rerum temporumque varietates, tot vexationes, nec antehac, 
viginti horum saeculorum spatio, labefactare potuerunt, nec 
unquam posthac concutere, usque ad orbis terrarum novissima, 
poterunt. Cur igitur quicumque sunt populorum gubernatores 
de suorum civium bono ac salute solliciti, Ecclesiae actionem 

praepediant? Nonne potius, quantum rerum condiciones ferunt, 
eidem se adiutores praebeant oportet? Neque enim Civitati me- 
tuendum, fore ut in peculiaria eius proposita ac iura invadat 
Keclesia: quae quidem iura christifideles, ad sui Auctoris nominis 
praecepta, tam obsequenter veriti ab initio sunt, ut, cum vexa- 
rentur ac caederentur, dicere merito possent: « Principes perse- 
cuti sunt me gratis ».+ Ad rem praeclare, ut solet, Augustinus: 
« Quid enim christiani laeserant regna terrena? Numquid eorum 
Rex milites suos prohibuit impendere et exhibere quae debentur 
regibus terrae? Nonne de hoc sibi calumniam molientibus Iudaeis 
ait: Reddite Caesari quae Caesaris sunt, et Deo quae Dei sunt? 
Nonne tributum de ore piscis etiam ipse persolvit? Nonne prae- 
cursor eius, militibus regni huius quid facere deberent pro aeterna 
salute quaerentibus non ait: Cingulum solvite, arma proiicite, 
regem vestrum deserite, ut possitis Domino militare; sed ait: 
Neminem concusseritis, nulli calumniam feceritis; sufficiat vobis 
stipendium vestrum? Nonne unus militum eius et dilectissimus 
comes eius commilitonibus suis et quodammodo Christi provin- 
cialibus dixit: Omnis anima potestatibus sublimioribus subdita 
sit? Et paulo post ait: Reddite omnibus debita: cui tributum, 
tributum; cui vectigal, vectigal; cui timorem, timorem; cui hono- 
rem, honorem. Nemini quidquam debeatis, nisi ut invicem dili- 
gatis. Nonne praecepit ut pro ipsis etiam regibus oraret Ecclesia? 
Quid ergo eos christiani offenderunt? quod debitum non reddide- 
runt? in quo christiani non sunt terrenis regibus obsecuti? Ergo 
terreni reges christianos gratis persecuti sunt ».* Nihil aliud sane 
ab Christi discipulis postulandum, nisi ut iustis nationis suae 
legibus obediant, modo tamen ne quid ipsis aut imperari aut prohi- 
beri velit, quod, contra, lex Christi aut prohibeat aut imperet, 
commoto sic inter Ecclesiam et Civitatem discidio. Vix propterea 
dicere attinet — quod iam satis Nobis videmur significasse — 
nihil Civitati detrimenti obvenire ab Ecclesia posse, immo potius 
plurimum accedere adiumenti atque utilitatis. Quo in genere non 

est cur heic pulcherrimis iterum utamur Hipponensis Episcopi 
verbis, quae in extremis Encyclicis Litteris « De christiana iuven- 
tutis educatione » attulimus, vel aliis illis, haud ita minus ad 
persuadendum aptis, quae fel. rec. proximus decessor Noster 
Benedictus XV in suis Encycli¢is Litteris « Pacem Dei munus » 
ideo rettulit, ut clarius ostenderet, Ecclesiam continenter chri- 
stiana lege nationes consociare studuisse itemque id omne pro- 
vexisse, unde iustitiae, caritatis communisque pacis beneficia 
inter homines constarent, ut «ad unitatem quandam prosperi- 
tatis fautricem gloriaeque » populi eniterentur. 

Iamvero, cum divinae gubernationis veluti lineamenta descri- 
psisset, omnia generatim enucleando, quae Ecclesiam Civitatem- 
que respicere sibi viderentur, non heic consistit noster, sed, ultra 
progressus, quomodo gratia Dei, interiore profecto atque arcana 
ratione, hominis intellectum ac voluntatem permoveat, peracute 
dispicit et contemplatur. Quae quidem Dei gratia quantum in 
animo posset, iam tum ipsemet senserat, cum, mirum in modum 
Mediolani ilico immutatus, omnes dubitationis tenebras diffugisse 
animadvertit. «Quam suave — aiebat — mihi subito factum est 
carere suavitatibus nugarum! et quas amittere metus fuerat, iam 
dimittere gaudium erat. Eiiciebas enim eas a me, vera tu et 
summa suavitas: eiiciebas, et intrabas pro eis omni voluptate 
dulcior, sed non carni et sanguini; omni luce clarior, sed omni 
secreto interior; omni honore sublimior, sed non sublimibus 
in se».* Scripturis interea sacris potissimumque Pauli Apostoli 
epistolis, qui miro item modo ad Christum sequendum tra- 
ductus olim erat, Hipponensis Episcopus magistris ducibusque 
uti, cum tradita ante a sanctissimis viris doctrina cumque 
catholico fidelium sensu cohaerere; concitari cotidie acrius in 
Pelagianos, qui hominum per Christum Iesum Redemptionem 
omni carere efficacitate praefracte dictitarent; divino denique 
spiritu instinctus, in plures annos et ruinam, post protoparentum 
labem, humani generis, et rationes quae gratiae Dei cum libero 

arbitrio intercedunt, et praedestinationem quam vocant, vestigare. 
Vestigavitque adeo subtiliter feliciterque, ut, Doctor Gratiae nun- 
cupatus deinceps atque habitus, ceteros catholicos posteriorum 
aetatum scriptores, praeeundo, adiuverit atque una simul prohi- 
buerit, quominus in difficillimis eiusmodi quaestionibus alterutrum 
peccarent; quominus scilicet docerent aut in homine de pristina 
integritate deiecto liberum arbitrium esse nomen sine re, ut prio- 
ribus novatoribus et iansenistis placuit, aut divinam gratiam nec 
gratuito impertiri nec omnia posse, quemadmodum Pelagiani 
fabulabantur. Atque huc ut nonnulla ad usum apta inferamus, 
quae nostrae homines aetatis magno non sine fructu meditentur, 
plane liquet, qui Augustinum legerint, non eos in errorem pernicio- 
sissimum raptum iri, qui saeculo duodevicesimo pervagatus est, 
insitas videlicet voluntati inclinationes, quod sint rectae omnes, 
nec metuendas esse nec coercendas. Quo ex falso principio cum 
illae profectae sunt educandi rationes, haud ita multo ante in 
Encyclicis Litteris Nostris «De christiana iuventutis educatione » 
improbatae, quae eo demum evadunt, ut, nullo inter sexus inter- 
iecto discrimine, nulla item in nascentem puerorum atque adule- 
scentium libidinem cautio adhibeatur; tum licentia illa scribendi 
legendive, comparandi celebrandive spectacula, unde innocentiae 
pudicitiaeque non tam insidiae ac pericula, quam reapse lapsus 
ac iacturae struuntur; tum etiam inhonesta illa vestiendi consue- 
tudo, quam ad exstirpandam christianae mulieres nunquam satis 
eniti queant. Docet enim noster, hominem, ex quo protoparentes 
peccavere, iam non ea integritate esse, in qua creatus est, quaque 
cum frueretur, facile expediteque ad recte agendum ferebatur: 
in hae, contra, mortalis condicione vitae oportere eum malis 
refragari atque imperare cupiditatibus, quibus trahitur ac pellici- 
tur, ad illud Apostoli: « Video autem aliam legem in membris 
meis, repugnantem legi mentis meae, et captivantem me in 
lege peccati, quae est in membris meis ».* In quo pulchre Augu- 
stinus ad populum suum: «Quamdiu hic vivitur, fratres, sic 

est: sic et nos qui senuimus in ista militia, minores quidem hostes 
habemus; sed tamen habemus. Fatigati sunt quodam modo 
hostes nostri iam etiam per aetatem: sed tamen etiam fatigati 
non cessant qualibuscumque motibus infestare senectutis quietem. 
Acrior pugna iuvenum est: novimus eam, transivimus per eam... 
Quamdiu enim portatis mortale corpus, pugnat contra vos pecca- 
tum: sed non regnet. Quid est, non regnet ? Id est ad obediendum 
desideriis eius. Si coeperitis obedire regnat. Et quid est obedire, 
nisi ut exhibeatis membra vestra arma iniquitatis peccato...? Non 
exhibeas membra tua arma iniquitatis peccato. Dedit tibi Deus 
potestatem per Spiritum suum ut membra tua teneas. Surgit 
libido, tene tu membra: quid factura est quae surrexit? Tu tene 
membra: noli exhibere membra tua arma iniquitatis peccato; noli 
armare adversarium tuum contra te. Tene pedes ne eant ad illicita. 
Libido surrexit, tene tu membra: tene tu manus ab omni scelere: 
tene tu oculos, ne male attendant: tene aures, ne verba libidinis 
libenter audiant: tene totum corpus, tene latera, tene summa, 
tene ima. Quid facit libido? Surgere novit, vincere non novit. 
Surgendo assidue sine causa, discit et non surgere ».* Quodsi ad 
eiusmodi pugnam arma, salutis nobis induamus, postquam a pec- 
cato nos abstinere coeperimus, hostium retuso sensim impetu 
extenuatisque viribus, tandem aliquando ad illum requietis locum 
convolaturi sumus, ubi infinito gaudio triumphemus. Atque non 
erit nisi gratiae Dei tribuendum, quae interius et menti lumen et 
voluntati robur suppeditat, si tot inter impedimenta ac certamina 
vicimus: gratiae Dei, inquimus, qui cum nos creaverit, potest 
idem, per sapientiae potentiaeque suae thesauros, animum nostrum 
caritate incendere ac prorsus complere. Merito igitur Ecclesia, 
quae e Sacramentis in nos gratiam derivat, sancta appellatur, cum 
non modo continenter perpetuoque efficiat ut innumerabiles homi- 
nes cum Deo arcto amicitiae vinculo coniungantur in eaque perse- 
verent, sed etiam ex iis satis multos ad invictam animi magnitudi- 
nem, ad perfectam vitae sanctimoniam, ad heroica facinora per- 

ducat atque evehat. Etenim numerus nonne quotannis augetur 
martyrum, virginum, confessorum, quos admirandos filiis suis 
imitandosque proponit? Venustissimi nonne strenuae virtutis, 
castitatis caritatisque flores sunt isti, quos gratia Dei e terris 
caelo inserit? Ii solummodo in nativa infirmitate consistunt ac 
iacent, quicumque et divinis sollicitationibus repugnant et sua 
libertate recte uti nolunt. Gratia item Dei sinit, ut de nullius 
desperemus salute quoad in terris is degat, de omnibus, praeterea, 
cotidie maiora caritatis incrementa speremus; in eademque gratia 
positum est humilitatis seu demissionis fundamentum, cum per- 
fectissimus quisque illud non meminisse non possit: « Quid autem 
habes quod non accepisti? Si autem accepisti, quid gloriaris quasi 
non acceperis? »’ et facere idem nequeat, quin grato illum prosequa- 
tur animo, qui « infirmis servavit, ut ipso donante invictissime quod 
bonum est vellent, et hoc deserere invictissime nollent ».* Atque 
benignissimus Christus Iesus ad postulanda gratiae suae dona 
stimulos nobis admovet: « Petite, et dabitur vobis: quaerite, et 
invenietis: pulsate, et aperietur vobis. Omnis enim qui petit acci- 
pit: et qui quaerit invenit: et pulsanti aperietur ».* Donum ipsum 
perseverantiae « suppliciter emereri potest ».‘* Idcirco in sacris 
aedibus privata et publica imploratio non desinit: « Quando enim 
non oratum est in Ecclesia pro infidelibus atque inimicis eius ut 
crederent? Quando fidelis quisquam amicum, proximum, coniugem 
habuit infidelem, et non ei petivit a Domino mentem obedientem 
in christianam fidem? Quis autem sibi umquam non oravit, ut in 
Domino permaneret ? »* Itaque Deo, Venerabiles Fratres, estote 
vos supplices, et supplex vobiscum esto clerus populusque vester — 
Doctore gratiae auspice —, pro iis praecipue qui aut fidei catho- 
licae exsortes sunt aut de recta aberrarunt; praeterea qui ad sacer- 
dotium nati ac vocati videantur, sanctam eorum institutionem 

quoquo pacto curatote, cum futuri ii sint, officio suo congruen- 
ter, divinae gratiae dispensatores. 


Qui primus de vita et rebus Augustini scripsit, Possidius, iam 
tum affirmabat, multo magis quam qui eius opera legissent, « ex 
eo proficere potuisse, qui eum et loquentem in ecclesia praesentem 
audire et videre potuerunt, et eius praesertim inter homines con- 
versationem non ignoraverunt. Erat enim non solum eruditus 
scriba in regno caelorum, de thesauro suo proferens nova et vetera, 
et unus negotiatorum, qui inventam pretiosam margaritam, quae 
habebat venditis, comparavit: verum etiam ex iis ad quos scri- 
ptum est, Sic loquimini, et sic facite; et de quibus Salvator dicit: 
Qui fecerit et docuerit sic homines, hic magnus vocabitur in regno 
caelorum ».* Etenim, ut ab omnium capite virtutum exordia- 
mur, Dei caritatem noster, reliqua abdicando, sic concupiit ac 
persecutus est, tam constanter in se acuit, ut cor ignitum in 
manu habens merito effingatur. Quisquis autem Confessiones vel 
semel evolverit, num colloquium a filio, ad fenestram Ostiensis 
domus, cum matre habitum oblivisci unquam.‘queat? Nonne 
tam vivida est tamque suavis eiusmodi narratio, ut Augustinum 
et Monicam, illic, alterum prope alteram, in caelestium rerum 
contemplatione defixos videre videamur? « Colloquebamur ergo 
— ita scribit — soli valde dulciter; et praeterita obliviscentes, in 
ea quae ante sunt extenti, quaerebamus inter nos apud prae- 
sentem Veritatem, quod tu es, qualis futura esset vita aeterna 
sanctorum, quam nec oculus vidit, nec auris audivit, nec in cor 
hominis ascendit. Sed inhiabamus ore cordis in superna fluenta 
fontis tui, fontis vitae qui est apud te,.ut inde pro captu nostro 
aspersi, quoquo modo rem tantam cogitaremus... Et dum loqui- 
mur et inhiamus illi, attigimus eam modice toto ictu cordis; et 
suspiravimus et reliquimus ibi religatas primitias spiritus, et 
remeavimus ad strepitum oris nostri, ubi verbum et incipitur et 
finitur. Et quid simile Verbo tuo Domino nostro, in se perma- 

nenti sine vetustate, atque innovanti omnia? »* Tales autem 
mentis et animi a corpore veluti secessus in eius vita insuetos ne 
uixeris. Si quid enim sibi temporis ab officiis laboribusque coti- 
dianis vacui supererat, sacras Scripturas meditari, tam sibi notas, 
unde delectationem lucemque veritatis conciperet; cogitatione 
atque animo ab Dei operibus mysteriisque summae eius erga nos 
caritatis sensim ad ipsas divinas perfectiones sublimiter ferri in 
easque veluti demergi, quantum pro supernae gratiae copia sibi 
licuisset. « Et saepe istud facio — nobiscum veluti arcano com- 
municare videtur—, hoc me delectat, et ab actionibus necessitatis 
quantum relaxari possum, ad istam voluptatem refugio. Neque in 
his omnibus quae percurro consulens te, invenio tutum locum 
animae meae nisi in te, quo colligantur sparsa mea, nec a te quid- 
quam recedat ex me. Et aliquando intromittis me in affectum 
multum inusitatum introrsus ad nescio quam dulcedinem, quae 
si perficiatur in me, nescio quid erit quod vita ista non erit ». * 
Quapropter clamabat: « Sero te amavi, pulchritudo tam antiqua 
et tam nova! sero te amavi! »* Atque o quam amanter Christi 
vitam contemplabatur, cuius similitudinem cotidie perfectiorem 
in se exprimere et caritatem caritate rependere studebat, haud 
aliter quam ipsemet virginibus, consulendo, instillabat: « Toto 
vobis figatur in corde, qui pro vobis est fixus in cruce! »* Qua 
quidem Dei caritate cum in dies ardentius flagraret, tum in ceteris 
virtutibus incredibiliter profecit: neque ulli non admirari homi- 
nem liceat — quem tali excellentem ingenio ac sanctitate vene- 
rarentur, extollerent, consulerent audirentque omnes — in scri- 
ptis, quae in publicum proditura erant, inque epistulis suis illuc 
intentissinum, ut non modo, quae sibi laudes tribuerentur, eas 
auctori bonorum omnium, tamquam ipsi uni debitas, referret et 
ceteris animos et, salva veritate, praeconia adiiceret, sed etiam 
conlegas episcopos honore ac reverentia prosequeretur, maximos 

praesertim illos qui antecesserant, ut Cyprianum et Gregorium 
Nazianzenum, ut Hilarium et Ioannem Chrysostomum, ut suum 
fidei magistrum Ambrosium, quem ut patrem venerabatur et cuius 
saepe praecepta ac gesta recolere consueverat. Verum, quae a Dei 
caritate seiungi nequeat, splenduit in nostro animarum caritas, 
earum potissimum, quas, pro pastorali officio, moderaretur. 

Ex quo enim, divino adspirante numine, per fiduciam Valerii 
episcopi populique delectum, primum sacerdotio initiatus ac 
deinde ad Hipponensem sedem evectus est, totus in eo fuit ut 
gregem suum, et sanae pabulo doctrinae alendo et ab luporum 
incursionibus tutando, ad aeternam duceret beatitatem. Fortiter 
igitur ille, at caritate in errantes homines comite, impugnare 
haereses; populo suo ab fallaciis praecavere, quas per id temporis 
Manichaei, Donatistae, Pelagiani, Ariani adhiberent; ita hos ipsos 
coarguere, ut non modo falsae doctrinae propagationem cohi- 
beret et praedas recuperaret, sed etiam eos fidei catholicae adiun- 
geret. Quamobrem ad disceptandum, vel publice, paratus perpetuo 
esse, cum de divino auxilio, de insita veritati vi atque virtute 
deque populi constantia summopere confideret, et, si qua haere- 
ticorum commentaria-ad se perferrentur, nullam interponere 
moram quominus ea singillatim refelleret, nec opinionum insulsi- 
tate nec disserendi spinis nec adversariorum pervicacia iniuriisque 
vexatus ac devictus. Sed nihilo secius, quamvis tam acriter pro 
veritate contenderet, hostium istorum emendationem, quos bene- 
volentia et christiana caritate complectebatur, a Deo flagitare 
nullo tempore destitit; atque ex ipsis eius scriptis apparet, quanta 
cum demissione animi ac persuadendi vi eos alloqueretur:. « Illi 
in vos saeviant qui nesciunt cum quo labore verum inveniatur, 
et quam difficile caveantur errores. Illi in vos saeviant, qui nesciunt 
quam rarum et arduum sit carnalia phantasmata piae mentis 
serenitate superare... Postremo illi in vos saeviant, qui num- 
quam tali errore decepti sunt, quali vos deceptos vident. Ego 
autem qui diu multumque iactatus tandem respicere potui quid 
sit illa sinceritas, quae sine inanis fabulae narratione percipitur... 
qui denique omnia illa figmenta, quae vos diuturna consuetu- 

dine implicatos et constrictos tenent, et quaesivi curiose, et at- 
tente audivi, et temere credidi, et instanter quibus potui persuasi, 
et adversus alios pertinaciter animoseque defendi: saevire in vos 
omnino non possum, quos sicut meipsum illo tempore, ita nunc 
debeo sustinere, et tanta patientia vobiscum agere, quanta mecum 
egerunt proximi mei, cum in vestro dogmate rabiosus et caecus 
errarem ».* Propterea Episcopi Hipponensis religionis studium, 
assiduam actionem atque animi benignitatem cur spes fefellisset, 
cur exitus? Manichaei ad ovile Christi trahi, Donati discidium 
seu schisma esse desinere, Pelagiani omnino disiici; ut, post Augu- 
stini obitum, de eo Possidius scribere posset: « Et erat ille memo- 
rabilis vir, praecipuum dominici corporis membrum, circa uni- 
versalis Ecclesiae utilitatem sollicitus semper ac pervigil. Et illi 
divinitus donatum est ut de suorum laborum fructu, etiam in 
hae vita gaudere provenisset, prius quidem in Hipponensi Eccle- 
sia et regione, cui maxime praesidebat, unitate ac pace perfecta; 
deinde in aliis Africae partibus, sive per seipsum, sive per alios 
et quos ipse dederat sacerdotes, pullulasse, et multiplicatam fuisse 
Domini Ecclesiam pervidens, illosque Manichaeos, Donatistas, 
Pelagianistas, et Paganos ex magna parte defecisse, et Ecclesiae 
Dei sociatos esse congaudens: profectibus quoque et studiis fa- 
vens erat et exsultans bonorum omnium; indisciplinationes pie 
ac sancte tolerans fratrum, ingemiscensque de iniquitatibus malo- 
rum, sive eorum qui intra Ecclesiam, sive eorum qui extra Eccle- 
siam sunt constituti; dominicis, ut dixi, lucris semper gaudens, et 
damnis moerens ». * Quodsi in magnis Africae et vel universae 
Ecclesiae negotiis forti noster invictoque animo fuit, at patrem 
gregi suo tam studiosum benignumque se praestitit quam qui 
maxime. Contionari saepissime apud populum consueverat, aut 
depromptas plerumque e Psalmis, e Ioannis Evangelio, e Pauli 
Epistolis sententias, ad tenuiorum simpliciorumque hominum 
captum accommodate, enucleando, aut abusus et vitia, si qua 


1 Contra epist. Manichaei quam vocant fundamenti, c. 2-3, n. 2-3. 
2 Vita S. Augustini, c. 18. 

apud Hipponenses irrepsissent, optimo sane exitu, corripiendo; 
in eoque diu multumque elaborabat, ut non solum peccatores 
Deo reconciliaret, pauperibus opitularetur et pro reis interce- 
deret, verum etiam — quamquam per haec avocari ac diduci 
animum conquerebatur — ut lites et iurgia componeret, quae de 
profanis rebus inter christifideles haberentur, anteposita scilicet 
saeculi fastidiis episcopalis caritatis exercitatione. Quae quidem 
caritas animique magnitudo potissimum in summo rerum discri- 
mine eluxit, cum, Vandalis Africam vastantibus, nihil sacerdotum 
dignitati, nihil sacris aedibus parcitum est. Haerentibus videlicet 
nonnullis episcopis ac presbyteris quid inter tot tantasque cala- 
mitates agendum sibi foret, sanctissimus senex, quem unus ex 
iis sententiam rogasset, aperte rescripsit, nulli sacerdoti, cuius 
ministerio fideles carere non possent, licere a populo suo, quicquid 
esset eventurum, abscedere. «An non cogitamus — aiebat — 
cum ad istorum periculorum pervenitur extrema, nec est potestas 
ulla fugiendi, quantus in Ecclesia fieri soleat ab utroque sexu, 
atque ab omni aetate concursus; aliis baptismum flagitantibus, 
aliis reconciliationem, aliis etiam paenitentiae ipsius actionem, 
omnibus consolationem.et Sacramentorum confectionem et ero- 
gationem? Ubi si ministri desint, quantum exitium sequitur eos 
qui de isto saeculo vel non regenerati exeunt vel ligati! quantus 
est etiam luctus fidelium suorum, qui eos secum in vitae aeternae 
requiem non habebunt! quantus denique gemitus omnium, et quo- 
rumdam quanta blasphemia de absentia ministeriorum et mini- 
strorum! Vide quid faciat malorum temporalium timor, et quanta 
in eo sit acquisitio malorum aeternorum. Si autem ministri adsint, 
pro viribus quas eis Dominus subministrat, omnibus subvenitur: 
alii baptizantur, alii reconciliantur, nulli dominici corporis com- 
munione fraudantur, omnes consolantur, aedificantur, exhortan- 
tur, ut Deum rogent, qui potens est omnia quae timentur, aver- 
tere; parati ad utrumque, ut si non potest ab eis calix iste trans- 
ire, fiat voluntas eius, qui mali aliquid non potest velle ».* Atque 


' Epist. 228, n. 8. 

ita concludebat: « Qui autem sic fugit ut gregi Christi ea quibus 
spiritualiter vivit, alimenta subtrahantur, mercenarius ille est, 
qui videt lupum venientem et fugit, quoniam non est ei cura de 
ovibus ».* Monita, ceteroqui, noster confirmavit exemplo; in urbe 
enim sui honoris sede, a barbaris obsessa, magnanimus Pastor, 
qui cum populo suo manserat, animam Deo reddidit. 

Iamque ut id adiiciamus, quod plenior Augustini laudatio 
postulare videtur, testis historia est, sanctum Ecclesiae Docto- 
rem, qui, Mediolani, vidisset « extra urbis moenia sub Ambrosio 
nutritore »* « diversorium sanctorum » et, paulo post matris obi- 
tum, monasteria « Romae etiam plura... neque hoc in viris tan- 
tum, sed etiam in feminis »* cognovisset, vix ad Africae oras 
appulit, de animis ad absolutionem perfectionemque vitae, in 
religioso statu, promovendis cogitare coepisse, et coenobium 
in praedio quodam suo excitasse, in quo «constitutus, ferme 
triennio, et a se iam alienatis curis saecularibus, cum iis qui eidem 
adhaerebant, Deo vivebat, ieiuniis, orationibus, bonisque ope- 
ribus, in lege Domini meditans die ac nocte ».* Sacerdotio autem 
auctus, aliud mox Hippone condidit in Ecclesiae vicinia coeno- 
bium; «et cum Dei servis vivere coepit secundum modum et 
regulam sub sanctis Apostolis constitutam: maxime ut nemo 
quidquam proprium in illa societate haberet, sed eis essent omnia 
communia, et distribueretur unicuique sicut opus erat ».° Post- 
quam vero ad episcopalem dignitatem elatus esi, cum nec sibi 
communis vitae beneficia deesse nec omnibus Hipponensis Anti- 
stitis salutatoribus vel hospitibus patere monasterium vellet, in 
ipsa episcopali domo clericorum coenobium constituit, ea lege, 
ut, paternis bonis abdicatis, communiter vitam viverent — ab 
saeculi quidem illecebris remotam et lautitiae omnis expertem, 
non austeriorem tamen atque asperiorem — et caritatis in Deum 


Hpist. 228, n. 14. 

® Confess., lib. VILI, c. 6, n. 15. 

5 De moribus Ecclesiae catholicae et de moribus Manichaeorum, lib. I, c. 33, n. 70. 
* Possipius, Vita S. Augustini, c. 3. 

5 Tbid., c. 5. 

proximosque officia una simul exsequerentur. Sanctimonialibus 
autem, quas, haud procul incolentes, sua ipsius soror guberna- 
verat, legem dedit mirabilem, cum sapientiae tum moderationis 
plenam; qua hodie reguntur religiosae bene multae utriusque sexus - 
familiae, non modo quotquot augustinianae nuncupantur, sed 
etiam quae a conditore cuiusque suo legem ipsam peculiaribus 
constitutionibus auctam accepere. Cuius quidem instituti per- 
fectioris vitae, ad consilia evangelica traductae, seminibus apud 
suos iactis, non tam de Africa christiana noster quam de Ecclesia 
universa meritus est, cui ex eiusmodi militia tantum accessit, 
aetatum decursu, tantumque hodie accedit utilitatis atque incre- 
menti. Quo in genere, adhuc vivente Augustino, insigne coeptum 
laetissimi consecuti sunt fructus, narratque Possidius, religiosos 
viros sane multos, Patris legiferi, qui undique rogaretur, con- 
cessu, in omnes partes abiisse, ut, quasi igne ab igne capto, et nova 
coenobia conderent et Africae Ecclesias, doctrina et sanctitatis 
exemplo, iuvarent. Licuit igitur nostro de praeclara ista reli- 
giosae vitae actione, quae optatis suis tam plene responderet, ita 
gaudere, ut aliquando significaret: « Ego qui haec scribo, perfe- 
ctionem de qua Dominus locutus est, quando ait diviti ado- 
lescenti, Vade, vende omnia quae habes, et da pauperibus, et 
habebis thesaurum in caelo; et veni sequere me; vehementer 
adamavi, et non meis viribus, sed gratia ipsius adiuvante sic feci. 
Neque enim quia dives non fui, ideo minus mihi imputabitur: 
nam neque ipsi apostoli, qui priores hoc fecerunt, divites fuerunt. 
Sed totum mundum dimittit qui et illud quod habet, et quod 
optat habere dimittit. Quantum autem in hac perfectionis via 
profecerim, magis quidem novi ego quam quisquam alius homo; 
sed magis Deus quam ego. Et ad hoc propositum quantis possum 
viribus alios exhortor, et in nomine Domini habeo consortes, 
+ Atque 
velimus hodie, ubique gentium, sancto Doctori similes, plures 
« seminatores casti consilii » suscitari, qui, prudenter quidem at 


quibus hoc per meum ministerium persuasum est ». 


' Epist. 157, c. 4, n. 39. 

fortiter et perseveranter, religiosae et sacerdotalis vitae, divino 
utique nutu, suasores se praebeant, ut caveatur aptius ac pro- 
videatur, ne christiani debilitentur spiritus et gradatim morum 
integritas pereat. 


Hominis res gestas ac promerita, Venerabiles Fratres, dicendo 
adumbravimus, cui ob peracuti ingenii vim, ob doctrinae uberta- 
tem elationemque, ob sanctitatem ad tam sublime fastigium 
provectam ob invictamque catholicae veritatis defensionem, aut 
paene nullum aut paucissimos sane eorum comparaveris, qui ab 
humani generis initio usque adhuc floruere. Laudatorem superius 
non unum induximus; at vero quam suaviter, quam recte Hiero- 
nymus aequali ac familiarissimo suo: « Mihi autem decretum est 
te amare, suscipere, colere, mirari, tuaque dicta quasi mea 
defendere ».* Et rursus: « Macte virtute, in orbe celebraris; catho- 
lici te conditorem antiquae rursum fidei venerantur atque susci- 
piunt, et quod signum maioris gloriae est, omnes haeretici dete- 
stantur: et me pari prosequuntur odio; ut quos gladiis nequeant, 
voto interficiant ».* Summopere igitur Nobis cordi est, Vene- 
rabiles Fratres, quem, anno quindecies saeculari ab eius obitu 
haud ita multo post exeunte, Nosmet ipsi per has Encyclicas 
Litteras perlibenter commemoravimus, eundem in populis vestris 
ita commemorari, ut ipsum nemo non colat, nemo, potissimum, 
non imitari contendat, gratias Deo de beneficiis, quae Ecclesiae 
per tam magnum Doctorem obvenerunt, nemo non agat. In quo 
novimus, insignem Augustini subolem esse ceteris — ut aequum 
est — exemplo praeituram, quae redditos sibi, fel. rec. decessoris 
Nostri Leonis XIII benignitate, Patris legiferi cineres, Papiae, 
ad S. Petri in Caelo Aureo pie adservat ac custodit: quo utinam 
christifideles, sacrum eius corpus veneraturi et quam concessimus 
admissorum veniam lucraturi, undique frequentissimi coeant. 
At praeterire silentio non possumus, quae quantaque in animo 


1 Rpist. 172, n. 1 inter augustinianas. 
Epist. 195, inter augustinianas. 

Nostro spes insideat atque exspectatio, fore ut, qui Carthagine 
proxime agendus est Eucharisticus omnium nationum Conventus, 
is, praeterquam quod in Christi Iesu sub speciebus latentis trium- 
phum, in Augustini praeterea honorem evadat. Cum enim in ea 
urbe Conventus habeatur, ubi olim noster haereticos devicit et 
christianos in fide roboravit; in Africa illa latina, cuius veteres 
laudes nulla unquam oblitterabit aetas, quaeque splendidissimum 
illud sapientiae lumen progenuit; ab Hippone haud multo procul, 
cui feliciter obtigit, ut tam diu eius spectaculo virtutum ac pasto- 
ralibus curis frueretur: fieri profecto non potest, quin sancti Do- 
ctoris et memoria et illa de Augusto Sacramento doctrina — 
quam, ut ex ipsa Ecclesiae liturgia plerisque aliqua ex parte 
cognitam atque perspectam, praetermisimus — coeuntium illuc 
animis, immo paene oculis obversetur. Omnes denique christifi- 
deles hortamur, eosque praecipue qui Carthaginem conventuri 
sunt, Augustinum apud divinam clementiam deprecatorem adhi- 
beant, ut feliciores posthac dies Ecclesiae illucescant, et qui in 
tanta illa Africae immensitate indigenae advenaeque, aut catho- 
licae veritatis adhue expertes aut a Nobis dissidentes, vivunt, 
nec lucem illi doctrinde evangelicae per missionales nostros sibi 
allatae reiiciant, nec hi ad amantissimae Matris Ecclesiae gre- 
mium confugere cunctentur. 

Caelestium interea munerum conciliatrix esto, itemque pater- 
nae Nostrae benevolentiae testis, apostolica benedictio, quam 
vobis, Venerabiles Fratres, et universo clero populoque vestro 
peramanter in Domino impertimus. 

Datum Romae apud Sanctum Petrum die xx mensis Aprilis, 
in festo Paschae Resurrectionis D. N. I. C., anno Mpccccxxx, 
Pontificatus Nostri nono. 

SACRUM CONSISTORIUM 


23 Aprilis 1930 


I 


Hace feria IV, die 23 Aprilis, in consueta aula Palatii Apostolici Vaticani 
habitum est Consistorium secretum. Assidente Summo Pontifice Reverendis- 
simus Cardinalis Camillus Laurenti, sacrorum Rituum Congregationi Prae- 
fectus, compendiosa narratione vitam, virtutes ac miracula retulit Beati 
Confessoris Theophili a Curte, sacerdotis professi in Ordine Fratrum Mino- 
rum et Beatae virginis Catharinae Thomas, Canonissae regularis professae 
in Ordine Sancti Augustini; ac insuper acta universa recensuit, quae in 
causa Beatificationis et Canonizationis utriusque sacra Rituum Congre- 
gatio, praevio rigoroso examine admiserat et approbaverat. 

Qualibet relatione expleta Sanctissimus Dominus noster Reverendis- 
simorum Patrum Cardinalium singillatim suffragia exquisivit: « An scilicet 
deveniendum sit ad solemnem praefati Beati (vel Beatae) Canonizatio- 
nem »: et singuli Patres Cardinales sententiam suam aperuerunt. 


II 


Consistorio secreto felici successu peracto, iussu Sanctissimi Domini 
nostri, continenter habitum est Consistorium publicum pro solemni perora- 
tione utriusque Causae Canonizationis praefatorum Beati et Beatae. Nimi- 
rum DD. Vincentius Sacconi et Augustus Milani sacrae Consistorialis 
Aulae Advocati, relatis vitam, virtutibus et miraculis Beati Theophili a 
Curte et Beatae Catharinae Thomas respective, pro solemni Canonizatione 
utriusque de more institerunt. 

Tum R. P. D. Nicolaus Sebastiani, Apostolicarum litterarum ad Prin- 
eipes Secretarius, stans a sinistro pontificii Solii latere, DD. Advocatis in 
genua provolutis, Sanctitatis Suae nomine, hisce verbis respondit: 


« Ad orationes, quas modo, prouti soletis, diserte habuistis, ut Beatissi- 
mum Patrem‘rogaretis, vellet, infallibili supremae auctoritatis suae iudicio, 
Beatum Theophilum a Curte et Beatam Catharinam Thomasiam in San- 
etorum caelitum numerum adscribere, respondere iubeor, quod non tam 

vobis quam utrique religiosae sodalitati, cuius nomine perorastis, in optatis 
iam diu est, idem Sanctissimo Domino nostro placere vehementer. Avet pro- 
fecto ipsemet, pro suo religionis studio et pro spe, qua tenetur, admodum 
laeta spiritualium fructuum, duos illos, de quorum virtutibus, recte factis, 
miraculis, clariore per vos in luce collocatis, perlibenter audivit, colendos 
universo catholico orbi imitandosque proponere. Alterum enim, Aracoe- 
litanae Minorum Provinciae alumnum, in comperto est non modo de- 
missione animi, paupertatis spiritu et austeriore vita, cuius esset imprimis 
cupidus, longe inter suos praestitisse, sed etiam christianae plebis emen- 
dationem tam sollerter amanterque consuevisse perseqni, ut de assidua 
divinarum rerum contemplatione ad contionandum, ad expiandos animos, 
miro quidem exitu, prosiliret ardentior; altera, Ordinis Sancti Augustini 
in insula Maiorica canonissa regularis, verbis ipsis sepulcri monumento 
insculptis iure meritoque «superis familiaris, daemonibus terrifica, virtu- 
tibus eximiis ac miraculis conspicua» describitur. Dignos igitur ambos 
nemo non dixerit, quorum celsissimam vitae perfectionem, per mirabilia 
rerum a Deo comprobatam, pontificalis sententia iam nunc agnoscat 
atque efferat. Verumtamen Beatissimus Pater eiusmodi decretum non 
ante pronuntiaturus est quam, in Consistorio semipublico, Purpuratorum 
Patrum, simulque Patriarcharum, Archiepiscoporum, Episcoporum, in 
Vaticanas Aedes ad tanti definitionem negotii coeuntium, suffragia de 
more exquisiverit atque excepta probarit. Iam nihil reliquum, nisi ut, 
Sanctissimi Domini mandato, omnes moneam, cum vos qui in hac aulae 
maiestate coram adestis, tum eos qui, sane inviti at pia rem cogitatione 
prosequentes, hine absunt, velle ipsum, preces interea Spiritui Paraclito, 
ad impetrandam sibi superni luminis copiam, adhiberi flagrantissimas. 

CONSTITUTIO APOSTOLICA 


DE PONTIFICIO SEMINARIO SEU COLLEGIO AETHIOPICO 


PIUS EPISCOPUS 
SERVUS SERVORUM DEI 
AD PERPETUAM REI MEMORIAM 


Curis ac laboribus nunquam Apostolica Sedes pepercit, ut quos fune- 
stum discidium ab Ecclesiae unitate filios sane carissimos ante actis 
temporibus abstraxisset, idem ad communis omnium Patris complexum 
quantocius reducerentur. Cuius quidem actuosae Summorum Pontificum 
sollicitudinis non expers fuit antiquissima illa Aethiopiae Ecclesia quae 
ab apostolico viro 8S. Frumentio, iam saeculo Iv, evangelicae veritatis luce 
perfusa, eximiis doctrinae et sanctitatis laudibus statim enituit; attamen, 
cum sibi, hostili Islamitarum dominatione veluti circumclusae, aditus ad 
Beati Petri Cathedram interciperetur, cumque schismaticae Aegypti Eccle- 
siae exemplo atque appulsu eadem de recta abduceretur via, in monophy- 
sitarum haeresim ipsa pedetentim incidit. Quam ob rem, per diuturnum 
saeculorum decursum, Christi doctrinam Aethiopiae populi haud germa- 
nam atque integram retinuere; quod quidem ipsi illius Ecclesiae Legati 
in Oecumenici Florentini Concilii coetibus quodammodo confessi sunt, cum 
in suorum schismatis excusatione, hisce inter alia verbis Decessorem No- 
strum f. r. Eugenium Papam IV allocuti sunt: « Aliarum Ecclesiarum seces- 
sio atque rebellio fuit voluntaria; hincque earum populi in servitutem 
exterminiumque sunt dati. Nostra autem intermissio et elongatio a Sede 
Tua nequaquam a perfidia aut levitate alia, sed processit a provinciarum 
distantia et a periculis, quae subeunt commeantes ». 

Sapienti igitur consilio f. r. Sixtus Papa IV Decessor Noster ut earum 
necessitudinum vincula, quae feliciter in Florentino Concilio Aethiopiae 
gentem Apostolicae Sedi iterum devinxissent, non tam consisterent, quam 
arctiora etiam atque firmiora in posterum redderentur, prope Vaticanas 
Aedes domum atque eidem continens 8. Stephani Maioris sacellum Aethio- 
pibus attribuit, ea quidem mente ut, qui e longinquis illis regionibus, 
Ss. Apostolorum Petri et Pauli sepulcrum veneraturi in Urbem se contu- 
lissent, in hac eadem domo, non modo hospitio exciperentur, sed etiam 

iis, quae suscepissent, de christiana religione studiis commode inibi vacare 
possent, et pietati suae opportune satisfacere. Itaque, per duorum circi- 
ter saeculorum spatium, monachi non pauci, ex Aethiopia Romam conve- 
nientes, hoc sibi designatum domicilium incoluerunt, in eodemque, ad 
regularis disciplinae normam, communem vitam egerunt. Quod profecto 
non parum iisdem attulit utilitatis, quandoquidem in hoc catholici nomi- 
nis veluti centro ac quasi sub Summorum Pontificum oculis commorantes, 
non modo ad studiosiorem cum Apostolica Sede coniunctionem salubriter 
excitati sunt,-sed etiam tutiora ex eadem haurire potuerunt christianae 
religionis praecepta atque instituta. Neque minus Decessoribus Nostris id 
attulit commodi, cum ab religiosis viris huc coeuntibus Aethiopicae Eccle- 
siae res facilius ipsi dignoscere, iisdemque satius atque consultius prospi- 
cere possent. 

At quae, insequenti aetate, miserrimae in Aethiopia fuerunt catholicae 
rei condiciones id effecerunt ut sanctissima eiusmodi cum Iesu Christi 
Vicario fidei caritatisque vincula infringerentur, atque adeo pervetustum 
illud S. Stephani Maioris hospitium, quod Romanorum Pontificum libe- 
ralitas Aethiopibus concesserat, desertum ab iisdem relinqueretur. Paterna 
tamen Decessorum Nostrorum cura atque sollicitudo erga dissitam illam 
dominici gregis partem nunquam deferbuit, ut litterae etiam testantur, 
quas anno millesimo septingentesimo quarto Cardinalis Sacri Consilii 
Fidei propagandae Praefectus, Pontificis nomine, ad augustum Aethiopiae 
Imperatorem dedit. In hisce enim haec habentur: « Illud etiam praeclarum 
Sanctitas Sua in tuae gentis gratiam nuperrime fecit quod ecclesiam 
S. Stephani Protomartyris a Summis Pontificibus una cum hospitio contiguo 
Aethiopiae nationi olim in Urbe concessam pietate ac magnificentia se 
digna reparavit, ornavitque; ac insuper cogitat de eodem hospitio primo 
quoque tempore amplificando ac decenter exornando, ut Aethiopes quos 
in posterum vel religionis amor, vel Sacrae Congregationis studium ad 
Urbem impelleret, commodioribus hic aedibus ac debitis humanitatis 
officiis hic excipiantur ». 

Nihilo setius, per longum adhuc annorum: intervallum, haud uberes, 
quin immo exiguos fructus tulit sedula, in opportuno eiusmodi incepto 
provehendo, Summorum Pontificum navitas. Cum vero, superiore saeculo, 
feliciora catholicae rei in Aethiopia affulgerent auspicia, cumque ibi sacrae 
missionalium expeditiones a multis ac vel ab ipsis Civitatis Principibus 
satis magna aequanimitate exciperentur, tum a quibusdam Apostolicis 
viris hoc peropportunum sane consilium initum est, ut Seminarium Aethio- 
picis sacrorum alumnis rite instituendis Massiliae primum, ac dein hac in 
alma Urbe excitaretur atque aperiretur. Quod quidem consilium f. r. Bene- 

dictus Papa XV proximus Decessor Noster tam volenti animo prosecutus 
est, ut ad felicem exitum adduxerit, in hance rem vetus Aethiopicum hospi- 
tium destinando, in quo non modo Aethiopiae monachi iterum excipe- 
rentur sed etiam ex illis regionibus alumni et alerentur et sacris disciplinis 
ita instituerentur, ut aliquando sacerdotali dignitate insigniti et ad gen- 
tem suam reversi, strenui exsisterent catholicae veritatis adsertores atque 
praecones. Attamen huius hospitii domus nimium quidem angusta vide- 
batur et ad propositum non satis apta atque idonea; quapropter consenta- 
neum Nobis visum est, ut peculiarem quoque Nostram in nobilissimam 
Aethiopiae gentem ostenderemus benevolentiam, novam amplioremque 
prope Nos, atque in ipso Vaticanae Urbis Statu Aethiopici Collegii exaedi- 
ficare sedem, quae quidem, absoluta necessariisque rebus convenienter 
instructa, feliciter iam dedicata est. 

Ut autem Nostram in hoc Collegium paternam voluntatem luculentius 
testemur, ad iuridicam eius erectionem devenire statuimus. Itaque ad 
maiorem divini Nominis gloriam et ad catholicae rei incrementum, Semi- 
narium seu Collegium Aethiopicum, in Vaticanae Urbis Statu conditum, 
apostolica Nostra auctoritate constituimus, eidemque Pontificii Collegii 
nomen et iura attribuimus. 

Immo quo propius, sicut iam animo, et oculis Nostris illud amplecta- 
mur, novum benevolentiae pignus eidem Collegio dare cupientes, iis dero- 
gamus quae per Apostolicas sub plumbo Litteras Hx Lateranensi pacto 
die trigesima mensis Maii proxime elapso anno datas decrevimus; et 
volumus ac statuimus uf ex nunc sub iurisdictione sit Nostri in Vati- 
canae Urbis Statu Vicarii generalis. Ac fore confidimus, inStanterque a 
Deo precamur, ut Pontificium hoe Collegium, quemadmodum novam 
dignioremque sedem adeptum est, ita nova etiam alacritate ferveat, eoque 
alumnos rite sancteque conformando pro viribus intendat, ut filii Nobis 
carissimi, quos infausta rerum eventa, potius quam hominum improbitas, 
ab Apostolica Sede seiunxere, ad commune unius Pastoris ovile quam 
primum revocentur. 

Cum autem domus hospitii Aethiopici S. Stephani Maioris in commo- 
dum Collegii diruta fuerit, Collegio noviter exstructo unitum seu inclusum 
declaramus idem hospitium cum omnibus bonis, iuribus ac privilegiis a 
_ Praedecessoribus Nostris ipsi tributis. 

Volumus praeterea ut harum Litterarum transumptis etiam impressis 
manu tamen alicuius notarii publici subscriptis ac sigillo alicuius viri in 
ecclesiastica dignitate vel officio constituti munitis, eadem prorsus tribua- 
tur fides, quae hisce Litteris tribueretur, si ipsaemet exhibitae vel ostensae 
forent. 

Quae denique hisce Litteris statuimus, decrevimus, indiximus, ea rata 
omnia firmaque permanere auctoritate Nostra volumus, iubemus: quibus- 
libet etiam speciali mentione dignis minime obstantibus. 

Datum Romae apud 8. Petrum, anno Domini millesimo nongentesimo 
ac trigesimo, die decima secunda mensis Februarii, Pontificatus Nostri nono. 


Fr. ANDREAS Carp. FRUHWIRTH. ALOYSIUS Carp. SINCERO 
Cancellarius S. R. E. a Secretis S.C. pro Ecclesia Orientali 


Alfonsus Carinci, Protonotarius Apostolicus. 
Dominicus Spolverini, Protonotarius Apostolicus 
Loco +4 Plumbi 


Reg. in Canc. Ap. vol. XLI, n. 62. - M. Riggi. 


S. Congregatio Consistorialis 24, 


ACTA SS. CONGREGATIONUM 


SACRA CONGREGATIO CONSISTORIALIS 


DECRETUM 


DE CONSISTORIO AD EXQUIRENDA SUFFRAGIA PRO CANONIZATIONE QUORUM- 
DAM BEATORUM SERVORUM DEI. 


In Consistorio, subsignata die habito in Palatio Apostolico Vaticano, 
Ssmus Dominus Noster Pius div. Prov. Pp. XI die vigesima secunda men- 
_ sis Maii p. f. Consistorium semipublicum fieri decrevit, in quo exquiret 
Episcoporum sententiam pro canonizatione B. Theophili a Curte, Conf., sa- 
cerdotis professi ex Ordine Fratrum Minorum, B. Catharinae Thomas, Virg., 
canonissae regularis ex Ordine 8. Augustini, et forte aliorum Beatorum 
Servorum Dei, quorum causa penes Sacrorum Rituum Congregationem ad 
praesens agitur. Quapropter Ssmus Diius praescribit ut omnes Antistites, 
qui sunt intra centesimum ab Urbe lapidem, si possint, Romam tempestive 
petant, praefato Consistorio intersint, suffragium suum edituri; et solemni 
canonizationi, si in eodem Consistorio indicta fuerit, adsistant. Ceteros 
vero Patriarchas, Archiepiscopos, Episcopos, Praelatos seu Abbates nullius 
de his quae supra memoravimus certiores reddit, laetus quidem si qui 
ad eumdem finem romanum iter suscipere valeant.* Ne autem frequentibus 


MONITUM 

Rmhi Archiepiscopi et Episcopi qui, iuxta adnexum Sacrae Congregationis Consisto- 
rialis convocationis decretum, Romae semipublico Consistorio pro Canonizationibus 
vel sacris canonizationum solemniis intererunt, oportet ut quamprimum subscripto 
Apostolicarum Caeremoniarum Praefecto (Piazza Capranica, 98, Roma-120) per 
epistolam significent quo circiter die venturi sint, ut Praesulum numerus opportune 
cognoscatur, et ipsi schedulas et intimationes pro Consistorio vel Canonizationibus 
tempestive accipere possint. 

Ne vero Apostolici cursores in schedularum distributione ancipites haereant de 
Episcoporum domiciliis, oportet ut ipsi Archiepiscopi et Episcopi in scriptis eumdem 
Caeremoniarum Praefectum de suo quisque domicilio certiorem faciant. 

lidem Antistites secum deferent vestes praelatitias laneas violaceas, cum man- 
telleto pariter laneo, violacei coloris, biretum, rocchetum et cappam laneam violaceam 


= 

itineribus nimium graventur Ordinarii locorum, Sanctitas Sua benigne 
indulget ut qui hac occasione Romam convenerint et praefatis solemniis 
adfuerint, proxima vice ab obligatione sacra Limina visitandi eximantur. 

Datum Romae, ex aedibus Sacrae Congregationis Consistorialis, 
die 23 Aprilis 1930. 


B. Carp. Episcopus Veliternus. 


L. & S. 
+ Fr. Raphaél C., Archiep. Thessalonicen., Adsessor. 


sine pellibus armellineis pro Consistorio; quibus vero cappae praesto non sint, ex 
benignitate Sanctissimi Domini nostri Papae, ad Consistorium fas erit accedere in- 
dutos mantelleto supra rocchetum. 

Pro sacris vero canonizationum solemniis, Praesules deferent amictum, mitram 
ex linea tela alba et unum pluviale simplex ex lamina argentea, sin minus ex serico 
damasceno albo, et alterum coloris rubri. 

Antistites, autem, Cardinalitia dignitate praefulgentes, vestes cardinalitias rubei 
coloris et cappam violaceam sine pellibus armellineis pro Consistorio habebunt. Pro 
solemniis autem canonizationum induent calceos rubeos, amictum, planetam albam 
vel rubram opere phrygio aureo distinctam, mitram serico-damascenam cum vimpa 
et superpelliceo pro cappellano caudatario, qui induet vestem sericam violaceam cum 
crocea lanea violacei pariter coloris. + 

Praesules ad Ordines vel Congregationes religiosas pertinentes quoad. rochetum 
et qualitatem ac colorem vestium, consuetum morem servabunt. 

A die 1* Maii e cappis Efhorum et Rmorum S. R. E. Cardinalium, Episcoporum 
et officialium Curiae tollentur pelles armellineae, et Cardinales ac Antistites aliique 
de capella, domo vel familia Poatificis, ad Ordines vel religiosas Congregationes non 
pertinentes, vestes sericas induent. 

Romae, die 23 Aprilis 1930. 


De mandato Ssmi D. N. Papae. 


L. S. 
Caro.us REspPIGHI, 


Protonot. Ap., Caerem. Praefectus. 


| 
| 
| 
| 
| 


8. Congregatio Consistorialis 243 


Il 
PROVISIO ECCLESIARUM 


Sanctissimus Dominus Noster Pius divina Providentia Papa XI succes- 
sivis decretis Sacrae Congregationis Consistorialis, singulas quae sequuntur 
Ecclesias de novo Pastore dignatus est providere, nimirum: 


31 Martii 1930. — Titulari episcopali Ecclesiae Sebastopolitanae, prae- 
fecit R. D. Antonium Hilfrich, parochum loci Wiesbaden, quem deputavit 
Coadiutorem cum iure futurae successionis R. P. D. Caroli Augustini 
Kilian, Episcopi Limburgensis. 

2 Aprilis. — Cathedrali Ecclesiae Brixinensi, R. D. Ioannem Geisler, 
antecessorem in Seminario theologico Brixinensi. 

3 Aprilis. — Titulari episcopali Ecclesiae Seliensi, R. D. Olavum Offer- 
dahl, Vicarium Apostolicum de Norvegia. 

11 Aprilis. — Metropolitanae Ecclesiae Ultraiectensi, R. D. Ioannem 
' Henricum Gerardum Jansen, canonicum theologum et Vicarium capitu- 
larem eiusdem metropolitanae Ecclesiae. 

16 Aprilis. — Cathedrali Ecclesiae Peoriensi, R. P. D. losephum Hen- 
ricum Schlarman, Antistitem Urbanum, parochum ecclesiae cathedralis 
Bellevillensis. 

22 Aprilis. — Titulari archiepiscopali Ecclesiae Nicaenae, R. P. D. 
Iosephum Pizzardo, hactenus Archiepiscopum Cyrrhensem. 


SACRA CONGREGATIO RITUUM 


I 
SANCTI MINIATI 


CANONIZATIONIS BEATI THEOPHILI A CURTE SACERDOTIS PROFESSI ORDINIS 
FRATRUM MINORUM. 


SUPER DUBIO 


An et de quibus miraculis constet post indultam eidem Beato venerationem 
in casu et ad effectum de quo agitur? 


Praeclarissimae Fratrum Minorum Familiae, quovis tempore de Ec- 
clesia Dei atque de civili societate optime meritae, novum ac singulare 
gaudium merito accedit, quum Theophilus a Curte, Sacerdos professus 
eiusdem Familiae, iam caelitum Beatorum honores assecutus, novis cla- 

rere miraculis conspicitur, quae a sedulo Causae Postulatore pro eiusdem 
Beati Theophili Canonizatione proposita sunt. Sed prius de Beati Theo- 
phili vita aliquid innuisse opportunitas exposcit. Curte in Corsica e nobili- 
bus aeque ac piis parentibus, Ioanne Antonio de Signori et Magdalena 
Arrighi, die 30 Octobris anno 1676 ortus est Theophilus, matureque sacro 
fonte ablutus, Blasii nomine eidem imposito. A teneris annis eximiae 
pietatis cultor, de virtute in virtutem progrediens, cunctis admirationi 
et exemplo exstitit. De statu eligendo recogitans, decimo septimo aetatis 
anno, Institutum 8. Francisci in Familia Minorum amplexus est, post 
grave certamen cum parentibus, aegre id ferentibus, proprio Blasii no- 
mine, ut moris est, in illud Theophili auspicatissime commutato. 

In coenobio S. Mariae Novae civitatis Neapolitanae philosophicis ac 
theologicis studiis vacavit, quibus, summa cum laude, finem dedit Romae, 
in conventu Aracoelitano. Sacerdotio auctus, ad coenobium Civitellae 
missus, ibi solitudinem sacri Recessus degustavit; a quo evocatum Supe- 
riores in insulam Corsicam ablegarunt ut ibi etiam recollectionis rigo- 
rem constabiliret. Nec spe sua frustrati sunt: namque in conventu oppidi 
Zuani, inter innumeras centradictiones prudenter ac feliciter superatas, 
recollectionem illam introduxit, firmavit, constabilivit. Alium recessum 
in oppido Phicecli, vulgo Fucecchio, dioecesis Sancti Miniati, constituit, 
sancteque gubernavit ad annum usque 1740, die 19 Maii, quo obdormivit, 
in Domino. Post pretiosam eius mortem, latius in dies diffusa est eius- 
dem sanctitatis fama, prodigiis illustrata. Quibus rite probatis Leo XIII, 
felicis recordationis, die 4 Septembris anno 1895 eumdem Dei Fa- 
mulum solemniter inter Beatos retulit. Sed novis accedentibus prodigiis 
post indultam Beato Theophilo venerationem, Causae reassumptionem 
idem Pontifex die 26 Februarii anno 1901 manu sua signare dignatus est. 

Quo igitur tanti momenti Causa rite instrueretur et ad optatum finem 
perduceretur solertem operam actores impendere sategerunt. Ex duabus 
sanationibus, de quibus agitur, ea quae primo loco recensetur, scilicet 
sanatio sororis Teresiae Ulivelli ab interno cisto-adenomate die 8 Sep- 
tembris anni 1924 evenit in monasterio 8. Salvatoris loci vulgo Fucecchio 
in dioecesi 8S. Miniati. De processu super hac sanatione confecto in curia 
S. Miniati, Romam postea transmisso, validitatis decretum prodiit die 
23 Martii anni 1927. Post antepraeparatoriam Congregationem habitam 
die 13 Decembris anni 1927 in aedibus Rmi Dii Cardinalis Vincentii 
Vannutelli, Episcopi Ostien. et Praenestin., Causae Relatoris, ut ampliores 
haberentur super praefato miraculo notitiae, per decretum diei 16 Mar- 
tii 1928 eidem Ordinario 8S. Miniati munus demandatum est ut novum 
additionalem processum construeret. Hisce omnibus rite peractis, Causae 

Postulator Sanctissimum Dominum Nostrum Pium Papam XI suppli- 
citer exoravit ut rursus de alio etiam asserto prodigio fieret excussio, 
scilicet de sanatione sororis Mariae Dominicae Lota, e sanctimonia- 
libus Visitationis, quae iam Massiliae evenerat die 30 Novembris 1906. 
Porro de validitate processus qui in Massiliensi curia super hac sanatione 
iam constructus fuerat, in comitiis particularibus diei 21 Februarii 1911 
disceptatum fuit, et respectivum decretum editum. Deinceps de eodem 
miraculo discussio habita fuit in antepraeparatoria Congregatione diei 
19 Novembris 1912, nec non in duabus successivis Congregationibus 
praeparatoriis diei 20 Iunii 1916 et diei 27 Maii 1919. Postea vero Causa 
de hac sanatione Mariae Dominicae siluerat. Accedente autem Summi 
Pontificis implorata concessione, reassumpta est eiusdem sanationis 
Mariae Dominicae Lota discussio, duorum aliorum peritorum ex officio 
praehabitis votis. Itaque de utroque hoc asserto prodigio praeparatoria 
Congregatio noviter habita est in Aedibus Vaticanis die 12 Martii superio- 
ris anni 1929. Iam vero ex diligentissimis habitis super utroque casu 
investigationibus, adhibitisque reiteratis votis probatissimorum in me- 
dica disciplina peritorum, ea luce veritas utriusque miraculi effulsit ut 
iam nullus daretur dubitandi locus. Etenim tum in una tum in altera 
sanatione eas constat fuisse organicas et anatomicas morborum laesio- 
nes, ut perfecta et durabilis sanitas, invocato Beati Theophili patrocinio, 
subito restituta, vires omnes naturae excedat. Rebus sic stantibus, tandem 
super utroque miraculo disceptatum est in Generalibus Comitiis, in eodem 
Palatio Apostolico Vaticano coadunatis die 12 Martii 1930. In quibus a 
Reviho Cardinali Vincentio Vannutelli, Episcopo Ostiensi et Praenestino, 
Causae Relatore, propositum fuit sequens dubium: An et de quibus mira- 
culis constet, post indultam eidem Beato venerationem, in casu et ad effectum 
de quo agitur. Sanctissimus Pater, suffragiis tum Reverendissimorum 
Patrum Cardinalium, tum Consultorum attente exceptis, priusquam Suum 
supremum iudicium pronuntiaret, adstantes monuit, effusis precibus 
Deum exorandum ut Sancti Spiritus illustrationem in re tanti momenti 
elargiri dignaretur. 

Hae vero die, Dominica III in Quadragesima, Eucharistico Sacrificio 
devotissime litato, ad Vaticanas aedes ad se accersiri iussit Revmum 
Cardinalem Camillum Laurenti Sacrae Rituum Congregationi Praefectum, 
et Vincentium Vannutelli, Ep. Ostiensem et Praenestinum ac Sacri Col- 
legii Decanum, Causae Relatorem, una cum R. P. Carolo Salotti Sanctae 
Fidei Promotore generali, iisque adstantibus, pontificio solio assidens, 
rite pronuntiavit: Constare de duobus miraculis, Beato Theophilo a Curte 
intercedente, a Deo patratis; scilicet de primo: Instantaneae perfectaeque 

sanationis Sororis Teresiae Ulivelli a cisto-adenomate interno: et de altero: 
Instantaneae perfectaeque sanationis Sororis Dominicae Lota a pleuritide 
chronica tuberculari, et ab eius gravissimis effectibus, nempe: « Symphysi 
pleurica ac scoliosi cervico-dorsali, necnon retractione emithoracica et tos- 
stemia tuberculari et a consequenti extrema organica eaxtenuatione ». 
Huiusmodi autem Decretum evulgari et in Acta Sacrorum Rituum 
Congregationis referri mandavit, die 23 Martii anno 1930. 


C. CARD. LAURENTI, S. C. R. Praefectus. 
L. 8. 
Ph. di Fava, Substitutus. 


II 
SANCTI MINIATI 


CANONIZATIONIS BEATI THEOPHILI A CURTE, SACERDOTIS PROFESSI ORDINIS 
FRATRUM MINORUM. 


SUPER DUBIO 


An stante approbatione duorum miraculorum, tuto procedi, possit ad solem- 


nem huius Beati canonizationem. 

Seraphici Patris Francisci vestigia pone sequutus, mira sanctitatis 
laude floruit B. Theophilus a Curte, sacerdos professus Ordinis Minorum, 
religiosae Provinciae Romanae Aracoelitanae singulare decus et ornamen- 
tum. Is, honesto loco Curte in insula Corsica natus, mundo mature vale- 
dixit, atque ita se Deo in religiosae vitae instituto mancipavit, ut 
summa animi humilitate atque evangelica paupertate, vere relictis omnibus, 
uni Christo adhaeserit. Superiorum nutu ad sacros recessus sui Ordinis 
propagandos et confirmandos, una cum B. Thoma a Cora quem socium 
vitae et aemulum virtutis habuit, strenue adlaboravit. Ita vero in solitu- 
dine per contemplationem Deo vacabat, ut inde, caritate inflammatus, 
ad plebem christianam evangelizandam miro zelo prorueret, innumeras 
Christo animas lucrifaciens. Vitam poenitentiae asperitate et omni vir- 
tutum genere claram sanctissimo fine in recessu vulgo Fucecchio dioecesis 
S. Miniati die decimanona Maii anno millesimo septingentesimo quadra- 
gesimo, aetatis vero suae sexagesimo quarto, complevit. Eum miraculis 
clarum Leo XIII, gloriosae recordationis, anno millesimo octingentesime 
nonagesimo quinto Beatum nuncupavit. 


S. Congregatio Rituum 7 


Post indultam ei venerationem, benignissimus Deus Theophilum 
novis prodigiis adeo illustravit, ut summa altarium gloria iure meritoque 
dignus reputaretur. Quare die vicesimasexta Februarii, anno millesimo 
nongentesimo primo, laudatus Pontifex Leo XIII reassumptionem Cau- 
sae propria manu firmare dignatus est. Duae porro prodigiosae sana- 
tiones a Sacra Rituum Congregatione iuridico examine perpensae fuerunt: 
de quibus, intercessione Beati Theophili a Deo obtentis, per Decretum 
die vicesimatertia Martii anno millesimo nongentesimo trigesimo editum, 
Sanctissimus Dominus noster Pius Papa XI suprema sua auctoritate 
constare declaravit. Dubium vero quod supererat de Caelitum Sancto- 
rum honoribus, eidem Beato in Ecclesia tuto decernendis, quum a Rmo 
Cardinali Vincentio Vannutelli, Episcopo Ostiensi ac Praenestino, et 
Causae Relatore, propositum fuisset in Generalibus Comitiis ad Vatica- 
nas Aedes habitis die prima mensis Aprilis anno millesimo nongentesimo 
trigesimo coram eodem Sanctissimo Domino Nostro Pio Papa XI, tum 
Revmi Cardinales, tum Patres Consultores affirmativum suffragium pro- 
tulerunt. 

Attamen idem Beatissimus Pater sententiam suam proferre distulit, 
atque, ut in re tanti ponderis auxilium superni luminis impetraretur, 
hortatus est. 

Hac itaque die sexta Aprilis, Dominica Passionis, anno millesimo 
nongentesimo trigesimo idem Ssmus Pater, Sacra Hostia in domestico 
Sacello pientissime litata, nobiliorem aulam Vaticanam ingressus ac 
pontificio solio assidens ad Se arcessivit Rmhos Cardinales Camillum Lau- 
renti, Sacrorum Rituum Congregationi Praepositum, nec non Vincentium 
Vannutelli Episcopum Ostiensem et Praenestinum, Sacri Collegii Deca- 
num Causaeque Relatorem, una cum R. P. Carolo Salotti, Sanctae Fidei 
Promotore generali meque infrascripto Secretario, iisque adstantibus, 
solemniter pronuntiavit: Tuto procedi posse ad solemnem Beati Theophili 
a Curte canonizationem. 

Hoe autem Decretum in vulgus edi, atque in Sacrorum Rituum Con- 
gregationis acta referri mandavit die sexta Aprilis anno millesimo nongen- 
tesimo trigesimo. 


C. CARD. LAURENTI, 8S. R. C. Praefectus. 


A. Carinci, Secretarius. 

MAIORICEN. 


CANONIZATIONIS BEATAE CATHARINAE THOMASIAE, CANONISSAE REGULARIS 
PROFESSAE ORDINIS SANCTI AUGUSTINI PALMAE BALEARIUM. 


SUPER DUBIO 


An stante approbatione duorum miraculorum tuto procedi possit ad solem- 
nem huius Beatae canonizationem. 


Catholica Hispania, quae a remotis usque temporibus, tot tantosque 
viros ac mulieres, mira sanctitate praestantes, genuisse gloriatur, et qui- 
bus Beatorum vel Sanctorum honores Ecclesia frequentius decrevit, nova 
merito gestit laetitia, cum iam aliam, suae gentis praeclaram virtutibus 
filiam, ad Sanctorum honores properare conspiciat. Inserenda quippe 
albo Sanctorum exhibetur Ancilla Dei Catharina Thomasia, Canonissa 
Regularis ex Ordine Sancti Augustini, in monasterio Sanctae Mariae 
Palmae Balearium, Maioricensis dioecesis. 


Eximiae huius Famulae Dei notitias vitae breviter, clare et eleganter 
sequens inscriptio complectitur quam tribuni populi ad perennandam 
sanctitatis famam Catharinae, pretioso marmore super eius sepulcro 
sculptam voluere. Hic condita est Ancilla Christi Soror Catharina Thomasia, 
huius Regni Balearis indigena, huius Ooenobii monialis professa, a teneris 
annis Deo addictissima, superis familiaris, daemonibus terrifica, virtutibus 
eximiis ac miraculis conspicua. Obiit anno millesimo quingentesimo septua- 


gesimo quarto, nonis Aprilis, vitae suae quadragesimo primo, vigintiquinque 
diebus minus. Corpus illius post quadraginta annos ab obitu, incorruptum 
inventum. In quorum memoriam et cultum, cum in hune locum, recens 
exstructum, transferretur, religiosa Balearium pietas hoc mausoleum dicat, 
consecrat, septimo idus Septembris millesimo sexcentesimo vigesimo octavo. 

Hane Dei Famulam, quam clementissimus Deus suae bonitatis et gra- 
tiae divitiis largiter ditavit, Pius Sextus Pontifex Maximus die tertia Au- 
gusti anno millesimo septingentesimo nonagesimo secundo in Beatarum 
Virginum album retulit. Novis deinde accedentibus assertis miraculis per 
decretum diei vigesimae Septembris anno millesimo septingentesimo nona- 
gesimo septimo, Causa reassumpta est. Verum varia ob rerum adiuncta diu 
haec siluit. Sedulus Causae Postulator duas novas proposuit sanationes 
quae miraculo videbantur tribuendae. Quatuor probatissimi periti ex 

officio super unaquaque sanatione suam emiserunt sententiam, videlicet 
has sanationes naturae viribus minime tribui posse. Peractis vere quatuor 
iudicialibus comitiis, quorum postremum coram Sanctissimo Domino No- 
stro Pio Papa XI, eadem Sanctitas sua per decretum diei nonae Martii 
huius anni constare edixit de prodigiosis sanationibus e quibus altera 
Mariam Antoniam Matheu, altera vero Antoniam Noguera y Magraner 
respiciebat. 

Unum supererat inquirendum, utrum Caelitum Sanctorum honores 
Beatae Catharinae Thomasiae tuto decerni possent. Quapropter in Sacrae 
huius Congregationis conventu, habito coram Sanctissimo Domino Nostro 
die prima vertentis Aprilis, Reverendissimus Cardinalis Vincentius Van- 
nutelli, Episcopus Ostiensis et Praenestinus, Sacrique Collegii Deea- 
nus, Causae Relator, dubium instituit:. An stante approbatione duorum 
miraculorum post indultam Beatae Catharinae Thomasiae venerationem 
tuto procedi possit ad solemnem ipsius canonizationem. Quamvis vero 
Reverendissimi Cardinales et Patres Consultores unanimi suffragio tuto 
procedi posse respondissent, nihilominus Beatissimus Pater, quum gravis- 
simi momenti res in deliberatione versaretur, mentem suam aperire di- 
stulit, ut diuturnis interea precibus ad divinam opem efflagitandam spa- 
tium suppeteret. 

Hodierna vero die sexta Aprilis, Dominica Passionis, Eucharistica 
Hostia religiosissime litata, et in nobiliori Vaticani Aula pontificio solio 
assidens, ad se arcessiri iussit Reverendissimos Cardinales Camillum 
Laurenti Sacrorum Rituum Congregationi Praefectum et praefatum 
Vincentium Vannutelli, Causae Relatorem, una cum R. P. Carolo Salotti, 
Sanctae Fidei Promotore generali meque infrascripto Secretario, iisque 
praesentibus, rite pronuntiavit: « Tuto procedi posse ad solemnem Beatae 
Catharinae Thomasiae canonizationem ». 

Hoe autem decretum in vulgus edi, atque in Sacrorum Rituum Congre- 
gationis acta referri mandavit die sexta Aprilis anno millesimo nongente- 


simo trigesimo. 


©. CARD. LAURENTI, 8S. R. C. Praefectus. 


A. Carinci, Seeretarius. 


Acta, vol. XXII, n. 6. — 1-5-0930. 


fj 

L. RS. 

ACTA TRIBUNALIUM 


SACRA ROMANA ROTA 


Citatio edictalis 


ALTUNEN. 


NULLITATIS MATRIMONII (QUAGLIARELLO-QUAGLIARELLO) 


Cum ignoretur locus actualis commorationis Petri Quagliarello, in 
causa conventi, eundem citamus ad comparendum, sive per se, sive 
per procuratorem legitime constitutum, in sede Tribunalis S. R. Rotae 
(Roma, via della Dataria, 94) die 12 Iunii 1930, hora 11, ad concordan- 
dum de dubio disputando, vel infrascriptis subscribendum, et ad diem 
designandam qua habebitur Turnus Rotalis pro causae definitione: 


1) An constet de nullitate sententiae curiae Altunensis in casu. 
2) An constet de nullitate matrimonii in casu. 


Ordinarii locorum, parochi, sacerdotes et fideles quicumque notitiam 
habentes de loco commorationis praedicti Petri Quagliarello curare 
debent, ut de hac edictali citatione ipse moneatur.* 


L. S. Heard, Ponens. 


Ex Cancellaria Tribunalis S. R. Rotae, die 3 Aprilis 1930. 
T. Tani, Notarius. 


* Etant inconnu le lieu de la demeure actuelle de M. Pierre Quagliarello, 
défendeur en cette cause, Nous le citons 4 comparaitre, par propre personne 
ou par un procureur légitimement constitué, au siége du Tribunal de la 
S. Rote Romaine (Roma, Via della Dataria, n. 94), 12 Juin 1930, 4 11 heures, 
pour concorder ou souscrire les doutes ci-dessous rapportés, et fixer le jour 
de la cause devant la Rote. 


1) Conste-t-il de la nullité de la sentence rendue a Altoona dans ce cas? 
2) Conste-t-il de la nullité du mariage dans ce cas? 


Les Ordinaires des lieux, les curés, les prétres, les fidéles ayant connais- 
sance du lieu de la résidence du dit M. Pierre Quagliarello devront, dans la 
mesure du possible, l’avertir de la présente citation. 


| 

DIARIUM ROMANAE CURIAE 


Martedi, 8 Aprile, la Santita di Nostro Signore ha rice- 
vuto in Udienza solenne S. E. il Sig. Dott. NicoLa Petrescu 
Comnen, [nviato Straordinario e Ministro Plenipotenziario 
di Rumenia, per la presentazione delle Lettere Credenziali. 


Martedi, 1° Aprile 1930, nel Palazzo Apostolico Vaticano, dinanzi all’augusta 
presenza del Santo Padre, si é tenuta la Congregazione Generale dei Sacri Riti, 
nella quale gli Emi e Revmi Signori Cardinali, i Revi Prelati e Consultori 
Teologi, componenti la medesima, hanno discusso e dato il loro voto dap- 
prima sul dubbio detto del tuto per la solenne canonizzazione del Beato 
Teofilo da Corte, Confessore, sacerdote professo dell’Ordine dei Frati Minori; 
quindi sul dubbio detto del tuto per la solenne canonizzazione della Beata 
Caterina Thomas, Canonichessa regolare dell’Ordine di S. Agostino; infine su 
due miracoli che si asseriscono operati da Dio per intercessione della Ven. 
Serva di Dio Paola Frassinetti, fondatrice delle Suore di S. Dorotea, i quali 
miracoli vengono proposti per la beatificazione della medesima Venerabile 
Serva di Dio. 


Martedi 8 Aprile 1980, nel Palazao Apostolico Vaticano, coll’intervento degli 
Eminentissimi Signori Cardinali e col voto dei Revmi Prelati e Consultori 
Teologi, si 6 tenuta la Congregazione Preparatoria dei Sacri Riti per discu- 
tere sopra due miracoli che si asseriscono operati da Dio per intercessione del 
Ven. Servo di Dio Fr. Corrado Parzham, laico professo dell’Ordine dei Minori 
Cappuccini, i quali miracoli vengono proposti per la sua beatificazione. 


Martedi, 29 Aprile 1930, nel Palazzo Apostolico Vaticano, innanzi all’augusta 
presenza det Santo Padre, si é tenuta la Congregazione Generale dei Sacri 
Riti, nella quale gli Emi e Rmi Signori Cardinali, i Rmhi Prelati ed i Consultori 
Teologi, componenti la medesima, hanno discusso e dato il loro voto dapprima 
sul dubbio detto del tuto per la solenne beatificazione della Ven. Serva di 
Dio Paola Frassinetti, Fondatrice delle Suore di S. Dorotea e quindi su due 
miraeoli che si asseriscono operati da Dio per intercessione del Beato Roberto 
Card. Bellarmino, Vescovo e Confessore della Compagnia di Gest, i quali 
miracoli vengono proposti per la canonizzazione del medesimo Beato. 


| 
| | 

SEGRETERIA DI STATO 


NOMINE 
Con Brevi Apostolici il Santo Padre Pio XI, felicemente regnante, si é 
degnato di nominare: . 


25 Marzo 1930. L’ Emo Sig. Cardinale Bonaventura Cerretti, Protettore del- 
Istituto delle Suore del Verbo Incarnato (Mes- 


sico). 

31 . » L’ Emo Sig. Cardinale Enrico Gasparri, Protettore delle 
Suore dei vecchi abbandonati (Valenza). 

. » »  L’ Emo Sig. Cardinale Eugenio Pacelli, Protettore della Con- 


gregazione di S. Maria dell’Anima (Roma). 

1 Aprile » lL’ Etho Sig. Cardinale Gennaro Granito Pignatelli di Bel- 
monte, Protettore del monastero delle Cappucoine 
di S. Romualdo in Fabriano. 


3 » »  Monsig. Alfonso Carinci, Segretario della Sacra Congrega- 
zioni dei Riti. 

4 » »  L’Emo Sig. Cardinale Alessio Enrico Lépicier, Protettore 
delle Suore della Carita di S. Carlo (Nancy). 

14 » » L’Emo Sig. Cardinale Alessio Enrico Lépicier, Protettore 
delle Suore del S. Cuore di Gesi (Angers). 

15 > »  L’ Emo Sig. Cardinale Eugenio Pacelli, Protettore della 


Congregazione della Beata Vergine’ Maria (Dame 
Inglesi - Roma). 
L’ Emo Sig. Cardinale Eugenio Pacelli, Protettore della So- 
cieta del S. Cuore di Gesii (Roma). 


20 » 


¥ 


Protonotarit Apostolici ad instar participantium: 


24 Marze 1930. Monsig. Urbano Drax], dell’Amm. Apostolica di Innsbruck. 
7 Aprile »  Monsig. Leone Thibault, della diocesi di Angers. 


Prelati Domestici di 8. 8.: 


18 Dicembre 1929. Monsig. Francesco Marchesani, della diocesi di Crema. 

25 Marzo 1930. Monsig. Enrico F. Niemann, della diocesi di St. Joseph. 
8 Aprile »  Monsig. Antonio Santandreu, dell’archidiocesi di S. Fran- 

cisco. 

Monsig. Guglielmo W. Sullivan, della medesima-archidiocesi. 
Monsig. Giorgio Lacombe, della medesima archidiocesi. 
Monsig. Roberto Sampson, della medesima archidiocesi. 
Monsig. Francesco Mac Elroy, della medesima archidiocesi. 

ONORIFICENZE 


(ion Brevi Apostolici il Santo Padre Pio XI, felicemente regnante, si é 
degnato di conferire: 


La Gran Croce dell’Ordine Piano: 


15 Febbraio 1930. Al sig. prof. Nicola Jorga (Rumenia). 
22 - » Al sig. dott. Camillo Krofta (Cecoslovacchia). 


La Placea dell’'Ordine Piano: 


12 Febbraio 1930. Al sig. marchese Carlo Sacripante, Esente delle Guardie 
Nobili Pontificie. 


La Commenda con placca dell’Ordine Piano: 
16 Febbraio 1930. Al sig. prof. Alessandro Borza (Rumenia). 


Il Cawalierato dell’Ordine Piano: 


12 Febbraio 1930. Al sig. marchese Rodolfo Varano, Cadetto nella Guardia 
Nobile Pontificia. 
> » » Al sig. conte Pietro Salimei, Cadetto nella Guardia Nobile 
Pontificia. 


La Gran Croce dell'Ordine di S. Gregorio Magno, classe civile: 
9 Gennaio 1930. Al sig. marchese Lodovico de Vogié (Egitto). 
7 Febbraio » Al sig. Don Juan Pedro De Domecq y Nufiez de Villavi- 
ciencio. 
22 > » Al sig. dott. Vaclav Mueller (Cecoslovacchia). 


La Placca dell'Ordine di S. Gregorio Magno, classe civile: 
19 Febbraio 1930. Al sig. comm. Giorgio Deviolaine, della diocesi di Soissons. 


La Commenda con Plaeca dell'Ordine di S. Gregorio Magno, classe civile: 


18 Gennaio 1930. Al sig. Francesco Folonari, della diocesi di Brescia. 
15 Febbraio » _ Al sig. Stanislao Girdvainis (Lituania). 

25 > » Al sig. dott. Arndst Roztoéil (Cecoslovacchia). 

» » » Al sig. dott. Jaroslao Hendrych (Cecoslovacchia). 

18 Marzo » Al sig. Raffaele Ballivian (Bolivia). 


La Commenda dell’ Ordine di S. Gregorio Magno, classe civile: 
4 Luglio 1929. Al sig. prof. Giulio Kovach, dell’archidiocesi di Strigonia. 
20 Dicembre » AI sig. cav. Maurizio Vanpoulle, della diocesi di Versailles. 
11 Gennaio 1930. Al sig. avv. Lvo Coccia (Roma). 


20 » » Al sig. cav. Adolfo Lampugnani, dell’archidiocesi di Milano. 

24 » » Al sig. avv. Giacomo Bombardella, del Patriarcato di Ve- 
nezia. 

29 » » Al sig. Giuseppe Vacchini (Roma). 


» » » Al sig. Mario Vacchini (Roma). 

3 Febbraio 1930. Al sig. Giuseppe Grassi, della diocesi di Albano. 
10 Al sig. Giacomo Marcellot, della diocesi di Langres. 
11 Al sig. Giuseppe Garofani, della diocesi di Sabina. 
14 Al sig. cav. Emilio Delisse, dell’archidiocesi di Rennes. 
Al sig. barone Gabriele De Josika (Rumenia). 
Al sig. Niccold Betegh (Rumenia). 
Al sig. prof. Giuseppe Frollo (Rumenia). 
Al sig. cav. Renato Jourdain, della diocesi di Soissons. 
Al sig. Domenico de Arsuaga Aniel Izaguirre y Mignot, 
della diocesi di Vittoria. 
Al sig. cav. Paolo Pietro Baugas, della diocesi di Angers. 
Al sig. Lodovico Cichowicz, dell’archidiocesi di Gnesna e 
Posnania. 
Al sig. barone Fernando de Vissocq, della diocesi di Poitiers. 
Al sig. conte Pietro de I’Epinois de Scalibert, dell’archi- 
diocesi di Lione. 
Al sig. conte Pietro de Marcellus, della diocesi di Angou- 
léme. 
Al sig. Carlo de Harenne, dell’archidiocesi di Algeri. 


La Commenda dell Ordine di S. Gregorio Magno, classe militare : 


12 Febbraio 1930. Al sig. conte Giuseppe Salimei, della Guardia Nobile Pon- 
tificia. 
» . » Al sig. marchese Francesco Theodoli, della Guardia Nobile 
Pontificia. 
Marzo » Al sig. conte Alberto De Montcabrier, dell’archid. di. Parigi. 
» » Al sig. Giuseppe Kergall, della medesima archidiocesi. 


Il Cavalierato dell’Ordine di S. Gregorio Magno, classe civile: 


Maggio 1929. Al sig. Teofilo Steinmuller, della diocesi di Lilla. 
Dicembre » Al sig. Francesco Gandolfi, della diocesi di Milano. 
Gennaio 1930. Al sig. Enrico Eras, della diocesi di Bois-le-Duc. 
Al sig. rag. Carlo Zanchi, della diocesi di Bergamo. 
Al sig. Leone Geurts, dell‘archidiocesi di Malines. 
Al sig. Giacomo Paeffgen; dell’archidiocesi di Friburgo. 
Al sig. Zacharia Frank, della diocesi di Ratisbona. 
Al sig. Francesco Westhoff, della diocesi di Miinster. 
Al sig. conte Enrico De Dreuille, della diocesi di Moulins. 
Al sig. conte Giuseppe de Gaulmyn, della medesima diocesi. 
Al sig. Giovanni Stefano McGroarty, della diocesi di Los 
Angeles. 
Al sig. Corrado de Wendt, della diocesi di Paderborn. 
Al sig. Antonio Del Bufalo, della diocesi di Poggio Mirteto. 
Febbraio Al sig. Maurizio de Lavigne de Sainte Suzanne, della dio- 
cesi della Martinica. 
Al sig. Annibale Gras, della diocesi di Ginevra, Losanna 
e Friburgo. 
Al sig. Guglielmo Zekeli (Rumenia). 
Al sig. avv. Agostino Bouré, della diocesi di Soissons. 

19 Febbraio 1930. Al sig. Enrico Ferte, della medesima diocesi. 
» > » Al sig. Achille Bertrand, della medesima diocesi. _ 
» » Al sig. dott. Ugo Rosendahl, della diocesi di Miinster. 
22 » Al sig. Carlo Augusto Collin, dell’archidiocesi di Rennes. 
> » Al sig. Paolo Maria Lerebours-Pigeonniére, della medesinia 
archidiocesi. 
Al sig. Giuseppe Cleret de Langavant, della medesima dio- 
cesi. 
Al sig. Giovanni Erberto Canning, dell’ archidiocesi di 
Cardiff. 
Al sig. Alberto Dupuis, dell’archidiocesi di Montréal. 
Al sig. Ulrico Boileau, della medesima archidiocesi. 
Al sig. Alfredo Boyer, della medesima archidiocesi. 
Al sig. Guglielmo Giovan Francesco Nuijens, della diocesi 
di Kuremonda. 
Al sig. Claudio Pallandre, dell’archidiocesi di Lione. 
Al sig. Antonio Tezenas du Montcel, della medesima archi- 
diocesi. 


Il Cavalierato dell'Ordine di S. Gregorio Magno, classe militare : 


Gennaio 1930. Al sig. col. Armando Patifio Samudio, dell’archidiocesi di 
Lima. 


La Gran Croce dell'Ordine di S. Silvestro Papa: 


Febbraio 1930. Al sig. ing. Cristiano Pennescu Kerteh (Rumenia). 
» » Al sig. Tiberio Brediceanu (Rumenia). 
» » Al sig. dott. Francisco Kriaiuter (Rumenia). 
» » Al sig. Giovanni Thesnea Grecianu (Rumenia). 
> » Al sig. Basilio Trifu (Rumenia) 
» Al sig. Giovanni Lugosianu (Rumenia). 
» Al sig. Alberto Cordatellas (Bolivia). 


» 


Marzo 


La Commenda con Placca dell’ Ordine di S. Silvestro Papa: 


Gennaio 1930. Al sig. dott. Enrico Aengenheister, dell’ archidiocesi di 
Friburgo. 


La Commenda dell'Ordine di S. Silvestro Papa: 


Aprile 1929. Al sig. Enrico Gabriel da Silva (Portogallo). 
Gennaio 1930. Al sig. Vincenzo Lorenzo Mannucci (Roma). 
» » Al sig. Andrea Buffolano (Roma). 
Al sig. dott. Francesco Tavoni (Roma). 
Al sig. Domenico Zorn, dell’archidiocesi di Colonia. 
Al sig. rag. Carlo Boni (Roma). 
Al sig. Giovanni Battibocca, dell’archidiocesi di Camerino. 
Al sig. Giuseppe Lanna, della diocesi di Segni. 
Al sig. Ottolino Giussani-Bareggi (Roma). 
Al sig. dott. Leonida Marin, della diocesi di Padova. 
Al sig. Nicola Cipollone, dell’archidiocesi di Lanciano. 


Febbraio 


» 

Il Cavalierato dell’Ordine di S. Silvestro Papa: 


28 Dicembre 1929. Al sig. Luigi Frascari (Roma). 
18 Gennaio 1930. Al sig. Giuseppe De Corato, della diocesi di Andria. 

Al sig. Ubaldo Papi, dell’archidiocesi di Firenze. 
Al sig. Giuseppe Pianta, della diocesi di Ivrea. 
Ai sig. Alessandro Zegna, della medesima diocesi. 
Al sig. Franeesco Saverio Breitenbach (Baviera). 
Al sig. Giuseppe Schmid (Baviera). 

Al sig. Costantino Gasperini (Roma). 

Al sig. Lodovico Lepitre, della diocesi di Langres. 
Al sig. Alessandro Costantini (Roma). 

Al sig. Giulio Magri (Roma). 


NECROLOGIO 


Monsig. Giovanni Martino Adam, Vescovo tit. di Thmuis. 

Monsig. Guglielmo Barry, Arcivescovo di Hobart. 

Monsig. Giovanni Giacomo Keane, Arcivescovo di Dubuque.- 

Monsig. Timoteo Geremia Makdassi, Vescovo di Zaku, rito 
caldeo. 

Monsig. Enrico Lespinasse de Saune, Vescovo til. di Ri- 
zonte. 

Monsig. Paolo Felice Beauvain de Beauséjour, Vescovo di 
Carcassona. 

Monsig. Ludovico Ferretti, Vescovo di Colle Val d’ Elsa. 

Monsig. Giuseppe Anselmo Luque, Vescovo tit. di Fornos. 

Monsig. Nicola Marconi, Arcivescovo tit. di Teodosiopoli Eur. 

Monsig. Francesco Mufioz e Izquierdo, Patriarca delle Indie 
Occidentali. 

Emo Sig. Card. Groaccuino ARCOVERDE DE ALBUQUERQUE 
CAVALCANTI, del Titolo dei Ss. Bonifacio e Alessio, 
Arcivescovo di San Sebastiano de Rio de Janeiro. 

Monsig. Giovanni Fesfa, Arcivescovo tit. di Nicea. 

Monsig. Giuseppe Marusi¢é, Veseovo di Segna e Modrussa. 

Monsig. Bernardino Vitale Bigi, Vescovo tit. di Antedone. 

Monsig. Giovanni Rossi, Vescovo tit. di Nebo. 

Monsig. Innocenzo Davila y Matos, Vescovo di Catamarca. 

CODEX IURIS CANONICL 


Pil X Pontificis Maximi iussu digestus, BENEDICT! 
Pp. XV auctoritate promulgatus, pracfatione Emi 
Card. et indice analytico-alphabetico auctus. 


Editio in-12° cum Fontium annotatione (cm. 194). 194/,), 
characteribus nitidis facillimis, charta eabtili; 


Linteo anglico ongulis rotundati, sections 
rubra, cum titulo aureo:— . 30— 31,50 36 — 
Linteo anglico contectum cum titulo’ . 37 — 
Pelle vitulina contectum, angulis_ rotundatis, dore0 
sectione foliorum rubra, cum titulo aureo. 


MISSA IN FESTO SACRATISSIMI CORDIS 


IESU, cam cantu, iuxta Ordinem Missalis Romani. - Editio 
typica Vaticana, pp. 12, charta optima (Graduale). . 1,50 4,75 


OFFICIUM._ IN FESTO SACRATISSIML COR- 


DIS IESU, cum cantu, iuxta Ordinem Breviaril Romani. - 
Editio typica Vaticans. Tn-89, pp. 16, charta optima(Antiphonale) .  -1,75 -1,85 3— 


LEGGI DISPOSIZIONI aetto stato: detla Citta del 


Vaticano. Supplemento agli Acta Apostolicae Sedis. 


Anno. I, = XI. Ordinanza del Governatore’ dello Stato della 
Citta del Vaticano, con cui si proroga il termine stabilito nella Ordi- 


naoza 8 Giugno 1929, 050 0,70 0,75 
Aono Il, N. 1 = degli auto- 


Consacrazione (La) Episcopale secondo il Pontiticale Romano. Parti 
principali pit adatte a coltivare la pieta dei fedeli assistenti we 
<6 In-160, di pp. 71... ~ 1,60. 1;80- --3,10 


Litterae Encyclicae Sanctissimi Domini Nostri Pii.divina 
Papae Xl: De Sancto Augustino Episcopo Hipponensi et Ecelesiae 
Doetore millesimo-et quinquagesimo ab eius obitu exeunte anno . 350 3— 


in usum Secretariae Sacrae Congregationis: 
Regularium cura A. Bizzarri. In-8® 2— 


Gesst Leong: La Cité du Vatican, avec un plan et cinquante illustrations. 
“Guide pour une visite au Pape, aux Galeries; aux Musées*. ... . .6— 7,50 


Guess! Leona. La Citta del Vaticano, con una pianta 6 cinquanta illustra- 
zioni. Guida per una visita al Papa, alle Gallerie, ai Musej 


Luca. La cupola vaticana.- In-#, Pp. 88 


Ceecon: (ions. Eveenio). Storia del Concilio Ecumesico- Vaticano, 


Cxccont (Mons. Evexnio). Histoire du Concile du Vatican (Ouvrage tra- 
duit de litalien par M. Jules Bonhomme et M. D, 1887, 


Veneunt. Romae Comimontari Oficialis. Acta Ape 


Roma Italia Esters 

Nuperrime editum: — 


PONTIFICUM ROMANORUM 


DIPLOMATA PAPYRACEA 


Pretium operis: Z. ét, 1500 


Inter reliquias aevi medii rarissimas ac_pretiosissimas recensenda profecto sunt exempla 
autographa, quae « originalia » dicuntur, diplomatum Pontificum Romanorum in paginis papy- 
raceis exarata. Epistulae namque pontificiae ante annum ™ scriptae, quae innotuerunt, sunt 
fere MMMM, exempla vero autographa supersunt vix XXX, e quibus in Italia III, in Ger- 
mania II, X in Hispania, cetera in Galliis adservantur. 5 

Quanti autem momenti ad cognoscendos cancellariae pontificiae usus et le sint eadem, 
utpote aotiquissima ipsius monumenta ad nos usque delata, superfluum est demonstrare: in 
iis cernimus diplomatum illoram speciem: externam, seribendi materiam, formas litterarum: 
ex iis insuper iisque solis tuto elicere possumus quae latinitas, quae-grammatices,. dictionis, 
interpunctionis leges scriptoribus apostolicis fuerunt. 

Ita iussu ac Pii Papae XI, cura bibliothecae Vaticanae rarissimae 
litterarum apostolicarum in papyro scriptarum reliquiae solis ope quam simillime depictae, 
modulo ipso quoad licuit servato. 

Sunt autem diplomata XV, ob magnam eorum formam im tabulas XLII, latas cm. 64, 
altas cm. 88, dispertita. Antiquissimum est Pascnauis | ro ecclesia Ravenna- 
tensi anno 819 concessum: recentissintum Bengpictr VIII pro ecclesia Hildeshemensi a. 1022. 
Intercedunt ex ordine privilegia: 

Leonis pro Ravennatensi, ut creditur, ecclesia;.a. 850; Sreruani V pro monasterio 
Neuenheerse, a, 891; Formost pro Gerundensi ecclesia, a. 892; Romani pro Gerundensi item 
ecclesia, a. 897; Ioannis XIII pro Ausonensi ecclesia duo, a..971;.quae subsequitur eiusdem 
epistula ad Borellum, ut videtur, marchionem scripta a. 971; Bexepict: VII a.978 et Gascon V 
a. 998 pro Ausonensi ecclesia; Sirvastri iI pro ellensi ecclesia a. 1001 et. pro monasterio 
S. Cucufatis, a. 1002; lonannis XVIII item pro S. Cucufatis monasterio, a. 1007. 

Insigne praecipue Gregorii V diploma ad Arnulfum Ausonensem episeopum die 9 mai 
a. 998 datum, cui subscripsit inter alios Otto IIE imperator hisce verbis : « Ego Otto Dei gratia 
Roman, imp. aug. subs. ». 

Imagines diplomatum pontificiorum in papyro scriptoram quae in Galliis adservanter, 
dante Deo seorsim volgabuntur. 


CODICIS IURIS CANONICI FONTES 


Cura Em? PETRI Card. GASPARRI. - Volumen V - CURIA. ROMANA.’S. C. Con- 
sistorialis; de Sacramentis; S.C. Concilil, - N. 2056-3704. pp. x1-1116. 


Romie 
In Italia, vecturae pretio soluto . 


. 


Evangeliorum harmoniae arabice. - Nunc primum éx duplici Codice 
edidit et translatione latina donavit P: Augustinus Ciasea Ord. Bremit. 
S. Augustini, Bibliothecae Ap. Vatic, scriptor. In-8, pp. xvi-108-212 50— 63-- 60 — 


Dictionnaire Persan-Frangais par le Baron Jean Jacques Desmaisons, 
publié par ses neveux. Quattro volumi in-4®° . . . . . 60 — 610— 670 — 


~ 
> 


Veneunt Romae apud Administrationem Commentarii Officialis “Acta Apo- 


Stolicae Sedis ,, (Libreria Vatioana - Oittd del Vaticano). 


; L. L. L. 


